Ključne tačke u razvoju deteta - Roditelj Portal\nHome Beba Ključne tačke u razvoju deteta\nBrzina razvoja deteta nije pokazatelj njegove inteligencije, a što više vremena beba provede u igri i u društvu briznih roditelja to je njen psihicki i fizicki razvoj brzi.\nRazvoj deteta najlakše je meriti visinom i tezinom, ali i posmatranjem nacina na koje se ono ponaša i komunicira s drugima. Tacke kognitivnog razvoja uz pazljiv nadzor, procenu i ranu intervenciju uz pomoc pedijatra mogu pomoci detetu da ostvari svoj puni razvojni potencijal, kaze pedijatar dr. Kori Vaserman.\nJedan standardizovani alat za procenu razvoja deteta je korišcenje prekretnica ili skokova u razvoju tj. stvari koje vecina dece moze da uradi u odredjenom dobu. Na primer razvoj govora, izgovaranje prvih slogova i reci, prevrtanje, puzanje, hodanje te fine motoricke veštine poput hvatanja i društveno-emotivne veštine poput osmeha i imitacije izraza lica pomazu u odredjivanju stepena razvoja deteta.\nTo su dani u kojima dete iznenadno razvojno i motoricki napreduje, a kao posledica se javlja uznemirenost, promena u navikama spavanja i hranjenja kao i povecanje apetita. Skokovi u razvoju obicno traju nekoliko dana, pa se nakon toga rutina ponovo ustaljuje.\nOdgadjanje u razvoju opisuje se kao nedostatak veština opšte zadatih za odredjeno doba deteta, ali vazno je znati kako ona ipak nisu merodavna i ista za svu decu, naglašava Kori. Posebno je vazno prilagoditi standarde ako je dete rodjeno prevremeno ili pati od tegoba koje mogu da uspore razvoj, ali individualne razlike u razvoju obicno nestaju do cetvrte godine zivota.\nStudije pokazuju da nema dokaza da su deca koje se ranije razviju inteligentnija ili kasnije uspešnija u zivotu, pa poneki zastoj u razvoju ne treba da opterecuje roditelje.\nIgre, rad i pesma mogu da podstaknu razvoj\nPravilne vezbe koje ce podstaci motoriku, kao i rad s detetom koji obuhvata imitiranje i što više pricanja detetu mogu da ubrzaju razvoj deteta. Igra, pesma, dovoljne kolicine sna i adekvatna ishrana, kao i ustaljeni dnevni ritam pomoci ce detetu u njegovom razvoju i ukupnom zdravlju, piše 24 sata.\nDetetov razvoj govora najviše je u zavisnosti od kolicine vremena posvecenog njemu i celokupnog okruzenja u porodici. Bebe kojima roditelji posvecuju više vremena i s njim više razgovaraju su razgovorljivija. Igranje sa svojim rukicama i „brbljanje“ cesto je najdraza zabava bebama.


Obrazovanje nije potrošnja - Ozonpress :: internet portal\nTag: Dragan Matijević, obrazovanje\nZa razliku od vladinih zvaničnika koji u javnost plasiraju tezu da je štrajk prosvetnih radnika isključivo iniciran zahtevima da se prosveta izuzme od smanjenja plata u javnom sektoru, Dragan Matijević, predsednik Unije sindikata prosvetnih radnika Srbije, u razgovoru za Čačanske novine objašnjava da materijalni položaj predstavlja samo jedan segment mnogo složenije situacije u kojoj se u ovom trenutku nalazi srpska prosveta.\n– Posle nekoliko sastanaka sa predstavnicima Vlade Srbije stekao sam utisak da ova vlast, kao i sve prethodne, nije u stanju da dokuči dubinu problema sa kojim se suočava srpsko obrazovanje, a samim tim i celo društvo. Materijalni položaj i naš zahtev da se prosvetni radnici izuzmu od smanjenja zarada samo je jedan segment mnogo kompleksnijeg problema koji oslikava duhovni ambijent u kome se Srbija danas nalazi, a pred kojim mnogi svesno ili nesvesno zatvaraju oči. U ovom trenutku, Srbija se nalazi pri samom dnu svetske lestvice urađene na osnovu mera za sprečavanje odliva mozgova. Na osnovu tih parametara Srbija se nalazi na 147. mestu, a iza nje su samo Burkina Faso, Burundi i Mali, što nedvosmisleno ukazuje na činjenicu da najobrazovaniji napuštaju zemlju, a država godinama ništa ne preduzima da to spreči. Profesionalno i egzistencijalno beznađe su osnovni razlozi zbog kojih se Srbija u vrlo kratom roku može naći u situaciji da ostane bez najobrazovanijeg sloja društva, jer sadašnji podaci ukazuju da svake godine 100.000 mladih i obrazovanih napusti zemlju. To što se mi borimo za materijalni položaj u suštini je borba za bolji materijalni položaj sveobuhvatne inteligencije u Srbiji, budući da je prosveta jedan od nosećih stubova na kojima počiva svako normalno društvo, objašnjava Matijević.\n*Mnogo puta do sada javno ste upozoravali da se u Srbiji aktuelna, kao i sve prethodne vlasti prema obrazovanju odnose kao prema potrošnji.\n– Prema obrazovanju vlast se u Srbiji odnosi kao računovođa. NJih isključivo interesuju procenti, kolone i fiskalni deo, a ne kvalitet obrazovanja kome se u uređenim zemljama posvećuje ogromna pažnja. Dakle, da se razumemo, nije osnovni problem da li će prosvetnim radnicima neko uzeti tri-četiri hiljade, već šta posle toga. Premijeru i ministrima smo pokušali da objasnimo da deset procenata koji bi se uzeli prosvetnim radnicima čine nekih 30 miliona evra na godišnjem nivou, što je, priznaćete, smešna suma u odnosu na ono koliko na primer zaradi jedan vrhunski fudbaler. Znači zbog jedne, za ozbiljnu vlast i državu, smešne sume biće maltretirano 100.000 ljudi i njihovih porodica. Drugim rečima, na ovaj način dolazimo u opasnost da najobrazovaniji i najstručniji ljudi počnu da napuštaju prosvetu što će rezultovati urušavanjem obrazovnog sistema za čiju revitalizaciju će kasnije biti neophodne milijarde evra. To je suština problema, a ne tri-četiri hiljade dinara kako mnogi žele da predstave u javnosti.\n* U Srbiji ne postoji politička stranka i političar koji obrazovanje ne navodi kao prioritet, a na drugoj strani Srbija je na začelju evropskih zemlja u kojima se najmanje ulaže u prosvetu.\n– Ako vam kažem da je šest i po odsto bruto domaćeg proizvoda evropski prosek izdvajanja za prosvetu, a da u Srbiji on iznosi 3,2 onda vam je sve jasno. Ako se u vidu ima da je njihov bruto domaći proizvod dva, tri i više puta veći od našeg, proizilazi da zemlje poput, recimo, Finske u obrazovanje ulažu deset puta više od Srbije. Ali, da se razumemo, kada to kažem ne mislim na plate prosvetnih radnika, već na sveobuhvatni obrazovni ambijent. Kada u obzir uzmete činjenicu da 40 odsto škola nema mokri čvor, onda je i potpunom laiku jasno u kakvoj situaciji je obrazovni sistem u Srbiji.\n*Ceo intervju možete pročitati u najnovijem broju Čačanskih novina.\nRazličiti, ali možemo zajedno\nNije važno 16/01/2015 u 12:23 Odgovorite\nNaravno, kada bi ulagali u prosvetu , obrazovanje, umetnost , političari ne bi bili toliko vidljivi, sveprisutni i ne bi mogli bez posledica da budu ovako neobrazovani i šuplji kao zvono. Onda se ne bi libio neki obrazovan čovek , po vokaciji diplomata da se bavi politikom i diplomatijom. Ne znam da li i Burkina Faso ima diplomate koji ne govore engleski jezik, sriču ruski i blamiraju se na maternjem. Odlaze nam najpametniji, pa naravno, smetaju ,ne uklapaju se u sveopšti primitivizam i idu tamo gde postoji vera u čovečanstvo.


Otvaranje prvog crnogorskog akvarijuma u martu ili aprilu – Portal Ulcinj\nNrekić čestitao 8.mart\nOtvaranje prvog crnogorskog…\nizvor boka news\nPrvi crnogorski javni akvarijum vrata za građane mogao bi da otvori u martu ili aprilu, što će zavistiti od epidemiološke situacije, kazao je dr Mirko Đurović, rukovodilac Centra za zaštitu biodiverziteta Jadrana Akvarijum Boka.\nSredinom decembra Institut za biologiju UCG mora uspješno je okončao projekat MonteAqua kojim je mobilizovano 1,17 miliona eura za uspostavljanje Centra za zaštitu biodiverziteta Jadrana „Akvarijum Boka“ sa prvim crnogorskim javnim akvarijumom i spasilačkim centrom za morske kornjače i druge ugrožene morske životinje.\nZbog korona virusa Akvarijum Boka još uvijek nije otvoren za građane, a Đurović se nada da će se to desiti do aprila, piše Portal Kotor.\n“Nadamo se da će se cijela situacija smiriti i mi okvirno planiramo da će to biti mart ili april ove godine, dakle sa rezervom u odnosu na epidemilošku situaciju”, naveo je Đurović.\nCilj je, kako kaže, da obezbijede što više posjetilaca mlađe populacije.\n“Čekaćemo neki pravi momenat za otvaranje Akvarijuma kada to zaista bude bezbjedno za sve posjetioce”, naveo je Đurović, za Jutarnji program TVCG.\nI dalje se akvarijum naseljava, a kako kaže Đurović, u toku su i radovi na spoljašnjem uređenju prilaza Akvarijumu.\nCilj je kako navodi Đurović da akvarijum bude finansijski održiv.\nĐurović je dobitnik je i Priznanja za poseban doprinos u razvoju naučnoistraživačkog, stručnog i umjetničkog rada i međunarodnog pozicioniranja\nUniverziteta Crne Gore za rezultate ostvarene tokom 2020. godine, a na prijedlog Instituta za biologiju mora, organizacione jedinice Univerziteta.\nU toku dosadašnjeg rada u Institutu učestvovao je u najznačajnijim projektima vezanim za oblast morskog ribarstva na podruImagečju Jadrana. Kao uspjeh koji mu je pričinjavao posebno zadovoljstvo u 2020. godini, Đurović napominje završetak projekta MONTEAQUA, koje finansira Norveško ministarstvo vanjskih poslova (2017-2020).\nČast i privilegija je, kako kaže, dobiti takvo priznanje, što ne bi bilo moguće, dodaje, bez pomoći kolega.


Ako ne platite vodu – nećete moći registrirati auto – Široki Brijeg www.siroki.com\nAko ne platite vodu – nećete moći registrirati auto\n14. travnja 2016. Siroki.com 0\n14. travnja 2016. Siroki.com\n“Na sastanku smo razmotrili paket mjera za unapređenje stanja u ovoj oblasti. Ono što je evidentno da bez obzira na ogroman angažman Suda broj neriješenih predmeta po ovom osnovu i dalje raste jer se do sada nikada nije dovoljno radilo na sistemskom rješavanju ovog problema. Trenutno stanje se može promijeniti, a resorno ministarstvo će zajedno s Vladom učiniti sve da ga uredi”, naglasio je ministar Nenadić.\nNenaplaćena potraživanja po osnovu obaveza građana za plaćanje komunalnih usluga iznose više od 200 miliona KM, istaknuo je ministar za pravdu i upravu Mario Nenadić nakon sastanka s predsjednicom Općinskog suda Janjom Jovanović i predstavnicima komunalnih javnih kantonalnih poduzeća.\nKako je naveo, cilj sastanka je bio iznalaženje načina i mogućnosti smanjenja broja komunalnih predmeta u Općinskom sudu, jer je taj problem kulminirao i predstavlja opterećenje za njegov efikasan rad.\nNajavio je da će Ministarstvo za pravdu i upravu KS-a za deset do četrnaest dana izraditi akcioni plan u kojem će biti precizne mjere za mijenjanje postojećeg sistema komunalne naplate, propisa, ažuriranja lista i dr.\n“Ima prostora da se uvedu promjene, jer na sudu ima preko 900 hiljada neriješenih zahtjeva, od kojih se 98 posto odnosi na neriješene predmete iz komunalne privrede, a svega dva posto su ostali krivični procesi, što je u najmanju ruku nedopustivo”, istaknuo je ministar Nenadić te pojasnio kako se na današnjem sastanku razmatralo šesnaest inicijativa.\nOne se, između ostalog, odnose na poboljšanje sistema naplate u komunalnim poduzećima, objedinjavanje ovih sistema kroz formiranje holdinga za naplatu, izdavanje jedinstvenih računa za naplatu, vezivanje neplaćenih komunalnih usluga za ostvarivanje drugih prava i usluga u sarajevskoj županiji, npr. suspenziju registracije motornih vozila, promjene sistema uplate socijalnih subvencija, izradu socijalne karte korisnika komunalnih usluga, ažuriranje baze podataka komunalnih poduzeća i njihovo upoređivanje sa bazom podataka u Općinskom sudu, javnu objavu spiska dužnika, otpis starih dugova, ukoliko se to smatra jeftinijim, jer kako je rečeno na sastanku, sudsko vođenje komunalnih predmeta s taksom košta oko 100 KM, a dug za račun iznosi recimo 10 KM.\nPredsjednica Općinskog suda Sarajevo Janja Jovanović kazala je da ovaj sud godišnje riješi oko 150.000 ovakvih predmeta, ali da na kraju godine dobiju još više predmeta. Istaknula je da građani moraju platiti sve izvršene usluge komunalnim poduzećima, bez obzira na visinu duga, osim u slučaju ako nisu u stanju socijalne potrebe. vrelo akta.ba\ntags: dug za vodu nema registracije vozila plaćanje vode XGRID-1\nprevious Smartphone shop u Širokom Brijegu pravi sjajne rezultate\nnext Projekt HOLISTIC vrijedan 9.363.800 eura


Na listama SDP-a najviše onih koji su već u vlasti\nVeliki broj aktuelnih funkcionera prijavljen i za naredne izbore\n„Transparency International BiH“ (TIBiH), Centar za istraživačko novinarstvo (CIN) i UG "Zašto ne", uz podršku 15 organizacija civilnog društva iz različitih krajeva BiH, provode kampanju u kojoj žele upoznati građane BiH s informacijama o uključivanju na kandidatske liste i u izborni proces kandidata koji su u prethodnom mandatu obavljali odgovorne funkcije u institucijama vlasti te na taj način snose dio odgovornosti za stanje u kojem se nalazi BiH.\nS tim ciljem napravljena je analiza kandidatskih lista za predstojeće opće izbore u BiH, koja pokazuje koliko je kandidata na izbornim listama i u proteklom mandatu obavljalo funkcije vlasti. Isto tako, analizirano je i koliko su pojedine partije dale povjerenja kandidatima koji su svojim učešćem u vlasti odgovorni za trenutnu situaciju u državi.\nU saopćenju UG "Zašto ne" navode da je za oktobarske izbore u BiH prijavljeno ukupno 7.725 kandidata. Od tog broja, njih 488 već je obavljalo funkcije na kantonalnom, entitetskom ili državnom nivou u proteklom mandatu, dok 7.238 kandidata nije obavlajlo nikakvu funkciju u mandatu 2010.-2014. U posljednje četiri godine, na kantonalnom, entitetskom i državnom nivou 794 osobe su obavlajle funkcije na ministarskim pozicijama i pozicijama parlamentarnih poslanika i delegata.\n- Od tog broja, čak 488 osoba ponovo se nalazi na kandidatskim listama, što znači da se na ovim izborima ponovo kandidovalo čak 61 posto osoba koje su bile na funkcijama u proteklom mandatu - navodi se u saopćenju.\nProcentualno, stranke koje su učestvovale u vlasti kandidirale su 10,8 posto kandidata koji su već bili na nekim funkcijama u prethodnom mandatu.\nNajviše "ponovljenih" kandidata ima SDP, koji na svojim listama ima čak 103 osobe koje su obavljale neku funkciju u proteklom mandatu, što čini 17,3 posto od ukupnog broja kandidata na listama ove partije.\nNa ovim izborima SDA je kandidirala 79 osoba koje su već obavlajle neku funkciju u ovom mandatu, što čini 17,3 posto kandidata na listama ove partije, s obzirom na to da ona ima manji broj ukupno kandidiranih osoba. Procentualno, stranka koja je kandidirala najviše osoba koje su obavljale neku funkciju u mandatu 2010.-2014. jeste SNSD, sa 17,6 posto "ponovljenih" kandidata.\n- Na osnovu činjenice da se na listama partija ponovo našlo 488 od 794 osobe koje su bile na funkcijama tokom proteklog mandata, vidi se da se u BiH stvorila posebna "kasta" političara kojima je politika postala profesija, jer nemaju drugih kompetencija - navodi se u saopćenju.\nOd stranaka koje nisu učestvovale u vlasti u mandatu 2010.-2014., najviše kandidata koji su bili na nekoj od funkcija u proteklom mandatu ima Stranka za BiH (19 ili 5,23 posto), a slijede je PDP u koaliciji sa NDP-om sa 11 ili 4,53 posto kandidata. Demokratska fronta ima devet "ponovljenih" kandidata, što je dva posto ukupnog broja kandidata Demokratske fronte.


Karakačanov objavio imena državljana Bugarske koja su ista kao imena funcionera VMRO DPMNE\nBeta 11. marta 2021. 17:20\nBugarski vicepremijer Krasimir Karakačanov objavio je danas dvadesetak imena sa biračkog spiska u Bugarskoj koja su ista kao imena sadašnjih i bivših funcionera i poslanika makedonske opozicione partije VMRO DPMNE.\nMedju imenima koja je objavio na Fejsbuku su i Antonio Milošoski (kako se zove poslanik VMRO DPMNE i ministar spoljnih poslova u vladi Nikole Gruevskog), zatim Nikola Micevski (kako se zove šef Poslaničke grupe te opzicione stranke), Aleksandar Nikoloski (što je ime poslanika i poptredsednika strane) i Aleksandar Pandov (kako se zove predsednik Patriotskog instituta VMRO DPMNE).\n„Naravno, svaka sličnost sa imenima pojedinaca koji imaju lidersku političku i javnu poziciji u Makedoniji je moguća. Medjutim, ako nije slučajnost i ako su to ljudi za koje mislim da jesu, nadam se da je to u redu. Želim da verujem da više nije zločin protiv ‘makedonske časti’ ako se makedonski političar, javna ličnost ili njegova bliska rodbina deklariše slobodno i kao etnički Bugarin a da zbog toga ne bude oklevetan i ismevan“, napisao je Karakačanov (facebook.com/KrasimirKarakachanovVMRO).\nNajveća makedonska opziciona partija VMRO DPMNE je objavu Karakačanova nazvala lažima i istakla da nijedan njeni funcioner nema bugarski pasoš, dok su i pojedinici čija su se imena našla na spiska pojedinačno negirali da imaju državljanstvo Bugarske.\n„Očigledno je da Karačakanov vodjen svojom antimakedonskom politikom ima cilj da ocrnjuje i fabrikuje neistine protov funcionera VMRO DPMNE i protiv naše partije koje se oštro suprotstavlja njegovim negacijama makedonskog naroda, makedonskog indentiteta i makedonske istorije“, istakla je partija Hristijana Mickoskog.


Poseta državnog vrha Belorusije - Ozon Media\nSremska Mitrovica – Predsednik Belorusije Aleksandar Lukašenko, zajedno sa višečlanom delegacijom u kojoj je i Jurij Šumski, predsednik Lovnog saveza Belorusije, boravili su u dvodnevnoj poseti Srbiji.\nPrilikom ove posete, predsednik Lovnog saveza Belorusije je bio gost Sremske Mitrovice i zajedno sa Milanom Kovačevićem, predsednikom Skupštine grada Sremska Mitrovica, obišao je Nacionalini park Fruška gora kao i sremsko lovište „Karakuša“.\n„S obzirom da je Belorusija trenutno pod sankcijama, što između ostalog, podrazumeva i zabranu uvoza oružja iz Evropske unije, a imajući u vidu da Belorusija ima oko 100 000 lovaca, postoji zainteresovanost za uvoz sportskog lovačkog oružja koje se proizvodi u fabrici „Zastava oružje“ u Kragujevcu“, rekao je Milan Kovačević.\nTim povodom biće potpisan jedan od nekoliko planiranih međudržavnih sporazuma o saradnji između Srbije i Belorusije.\nPrilikom posete Sremu, gost iz Belorusije je pokazao zainteresovanost za uvoz i veštački uzgoj fazanske divljači, koja ne postoji na njihovom tržištu a izuzetno je profitabilna.\nTokom posete Nacionalnom parku Fruška gora, gosti iz Belorusije su upoznati i sa projektom „Reintrodukcija jelena“, koji podrazumeva ponovno naseljavanje jelena na svoje prirodno stanište.\nNakon završene posete, predstavnici Belorusije su prisustvovali i otvaranju pogona montažne proizvodnje traktora male snage u fabrici Belarus-Agropanonka u Novom Sadu.\nOtvaranju pogona je prisustvovao i Milan Kovačević, predsednik Skupštine grada Sremska Mitrovica, koji je posetu predstavnika Belorusije ocenio kao jako važnu za našu zemlju.


Izvor: 025info.rs, 04.Jan.2015, 20:51 (ažurirano 02.Apr.2020.)\nPetar Drapšin (1914-1945) je bio dobrovoljac >> Pročitaj celu vest na sajtu 025info.rs << u španskom građanskom ratu, komandant Hercegovačkog odreda u narodnooslobodilačkom ratu, general JNA i narodni heroj Jugoslavije. Rođen je 15. novembra, 1914. godine u selu Turiji, u blizini Srbobrana. Nakon završetka studija u Pragu, privučen borbom španskog naroda protiv generala Franciska Franka, odlazi da se bori na poljima Andaluzije. Kao hrabar borac Španske republikanske armije, istakao se borbama kod Almanse i na Madridskom frontu. Posle Frankovog trijumfa, Drapšin sa ostalim borcima internacionalnih brigada odlazi u Francusku, odakle je interniran u logor. Iskoristio je prvu priliku za bekstvo, da bi pobegao u Zagreb. Odatle je prešao u Hercegovinu i već u prvim danima rata postao jedan od organizatora ustanka.\nNa mestu gde je, ne tako davno, bila kuglana "Gagović", sada se nalazi moderna, svečana sala "Čović still". Pekare "Sunce" i "Đole", neke od najčuvenijih "ličkih" kafana, modna kuća "Kvin" i autopraonica samo su neki od zaštitnih znakova ove apatinske ulice.\nSve navedeno predstavlja sadašnjost ove ulice, ovog grada i svih nas koji u njemu živimo. Međutim, budućnost koju pominjemo, a u vezi je sa ulicom Petra Drapšina ili će se makar kroz nju ka toj budućnosti ići, odnosi se na RTC (Robno transportni centar) koji se nalazi u novo izgrađenoj, industrijskoj, slobodnoj zoni, koja počinje baš tamo gde Drapšinova ulica završava.\nKamen temeljac novih fabrika je odavno postavljen, a u narednom periodu se očekuje, da će, prvo stotine a onda nadamo se i hiljade stanovnika apatinske opštine, ulicom Petra Drapšina odlaziti na posao.


Kinezi moraju da sačekaju politiku drugog deteta\nM. D. 8. novembra 2015. 00:00\nKina nastavlja sa sprovođenjem „politike jednog deteta“ dok zvanično ne stupe na snagu nova pravila kojima se parovima dozvoljava da imaju dva deteta, saopštio je najviši kineski organ za planiranje porodice.\nNakon što je vladajuća Komunistička partija prošle nedelje najavila da će Peking ukinuti „politiku jednog deteta“, čeka se da parlament i zvanično to odobri tokom godišnjeg zasedanja u martu, prenosi Rojters.\nOko 90 miliona porodica je potencijalni kandidat za sprovođenje politike drugog deteta, koja može da doprinese rastu populacije u toj zemlji na oko 1.45 milijarde ljudi do 2030. godine, navode iz komisije za planiranje dodajući da je Kina krajem prošle godine imala 1.37 milijarde stanovnika.\nParovi u Kini koji žele drugo dete moraće da sačekaju i izmene odgovarajućih zakona na lokalu, u protivnom bi i dalje mogli da budu kažnjeni, upozoravaju stručnjaci.\nPokretanje nove politike mora da bude u skladu sa zakonima o planiranju porodice, pa će se rođenje drugog deteta pre nego što određene odredbe ne stupe na snagu smatrati nelegalnim, piše „Čajna dejli“.\nDirektor Centra za populaciju i istraživanje razvoja Đang Vejping izjavio je da će neophodne mere utvrditi narodni kongresi ili njihovi odbori u provincijama, autonomnim oblastima ili opštinama.\nNarodni kongres na lokalnom nivou ili njegov odbor revidiraće lokalne propise ili doneti nove uz podršku i vođstvo Komisije za nacionalno zdravlje i planiranje porodice, dodao je Đang.\nKina je pre četiri dana najavila ukidanje kontroverzne „politike jednog deteta“, koja je uvedena 1979. godine, kako bi se smanjila stopa nataliteta i usporio rast broja stanovnika.\nNakon višedecenijske primene, ta mera je, međutim, uzrokovala zabrinutost zbog sve veće prosečne starosti populacije.\nZamenik direktora kineske Komisije za nacionalno zdravlje i planiranje porodice Vang Pejan izneo je procenu da će sa novom politikom broj novorođenčadi u narednim godinama porasti i da očekuje „rekord od više od 20 miliona novorođenih beba“.


LG predstavlja „Kuhinje širom sveta”\n2010 11. 02\nLG Online portal donosi preko 100 svetski poznatih jela na vaše trpeze\nBeograd, 2. novembar 2010. - LG Electronics (LG) najavio je postavljanje online portala za kuvanje koji će posetiocima doneti preko 100 recepata iz različitih zemalja. U okviru sajta nalaze se i korisna uputstva i saveti vrsnih kulinarskih stručnjaka, namenjena kako amaterima, tako i naprednim kuvarima, pa ovaj portal predstavlja pravi vodič za kulinarske entuzijaste koji žele da svetske kuhinje prenesu u sopstvenu.\nPortal nudi novu opciju pod imenom „Kuvaj u svom stilu“, koja korisnicima daje mogućnost da dobiju preporuku za recept prema odabranim opcijama: Kultura, Povodi, Vrsta obroka, Sastojci, Metodi i Ekspertiza. Na osnovu odabranih parametara, kreira se odgovarajući recept iz najrazličitijih kultura. Na primer, ukoliko korisnik izabere opcije Biljke, Užina i Početnik, kao rezultat dobija recept za pečenu bundevu od meda, popularno korejsko jelo, brzo i lako za pripremu. Posetioci portala takođe će moći da kuvaju po receptima koje preporučuju poznate ličnosti kao što je Guy Martin, šef kuhinje iz Francuske, ocenjen sa tri zvezdice od strane najpoznatijeg Michelin gurmanskog vodiča.\nLG portal takođe nudi opciju „Izaberi svoju kuhinju”, koja korisnicima pruža mogućnost da probaju mnoga internacionalna jela – preko 100 recepata iz različitih kultura, ali i da dobiju profesionalne kulinarske savete i tehnike poznatih svetskih kuvara. Recepti su pisani detaljno, a proces kuvanja objašnjen korak po korak i upotpunjen slikama tako da omogući kuvarima da što lakše donesu poznata svetska jela na svoje trpeze. Sajt će takođe ponuditi uputstva na koji način najbolje iskoristiti sve LG kućne aparate kako bi se unapredio recept ili olakšao proces kuvanja.\n„Ovakav portal omogućava kulinarskim entuzijastima da postanu svetski kuvari u udobnosti sopstvene kuhinje”, rekao je Young-ha Lee, predsednik kompanije LG Electronics Home Appliance. „Mi u kompaniji LG verujemo da uživanje u svetskoj kuhinji ne treba da bude ograničeno samo na restorane. Želimo da pokažemo kako spremanje internacionalnih jela ne samo da je lako, već je i zabavno.”\nDa biste iskusili fenomenalne recepte na novom LG portalu za kuvanje, posetite www.lg.com/cooking. Sajt je trenutno dostupan na engleskom i korejskom jeziku, ali u pripremi su i verzije na drugim jezicima.


Vrednost bitkoina ponovo preko 50.000 $ › Made-in-Germany.rs\nVrednost bitkoina ponovo preko 50.000 $\nTržišna vrednost najtrgovanije svetske kriptovalute Bitkoina prešla je po prvi put u poslednje četiri nedelje nivo od 50.000 dolara, nastavljajući tako rast koji beleži od početka oktobra, javlja agencija Rojters.\nNajstarija kriptovaluta na svetu pala je 7. septembra ispod 50.000 dolara usled opšte rasprodaje digitalnih koina i udela u firmama uključenim u blokčejn lance. Zatim je nastavila da tone, da bi 21. septembra pala na najniži nivo od 40.596 dolara.\nCena bitkoina je danas porasla za 2,35 procenata na 50.398,10 dolara po virtuelnoj kovanici.\nInače, ulaganja u kripto proizvode i fondove beleže rast sedmu nedelju zaredom, budući da su saopštenja o podršci državnih reguulatora ohrabrila institucionalne investitore, navodi se u izveštaju Koinšers portala za upravljanje digitalnom imovinom.\nVrednost bitkoina skočila na preko 10.000 dolara\nOd MiG na 06/10/2021 / AKTUELNO / Ostavite komentar\nSrpski izvoz hrane za kućne ljubimce veći za trećinu\nKompanija Severni tok 2 se žali na Gasnu direktivu EU


„Nišvil“ najavljuje više od 80 koncerata › Made-in-Germany.rs\nSve je spremno za 20. jubilarni „Nisville festival“ džez muzike koji počinje večeras u niškoj Tvrđavi, a trajaće do 17. avgusta. Posetioci će moći da uživaju na oko 80 koncerata koji će se održavati na sedam bina, prenosi „Blic“.\nMeđu vodećim muzičarima ovogodišnjeg najposećenijeg džez festivala jugoistočne Evrope našla se i jedna od najpoznatijih ritam i bluz postava na svetu „Bluz braders bend“, ali i Kendi Dalfer, koja se ubraja u najistaknutije džez i fank saksofonistkinje, legendarni džez bend Kukers (The Cookers), prošlogodišnji dobitnici Oskara za muziku, Briselski džez orkestar, američka pevačica Iyeoka, koju mnogi već proglašavaju naslednicom Ejmi Vajnhaus, prva dama brazilskog džeza Tanija Marija i brojna istaknuta imena sa naših prostora: Vlada Maričić bend, Vlatko Stefanovski i Miroslav Tadić…\nKomplet ulaznica prodaje se po ceni od 2.500 dinara. Polukomplet za dva dana (četvrtak i petak ili subota i nedelja) 1.500 dinara, dok pojedinačna ulaznica po danu košta 1.000 dinara.\nU niškim hotelima, apartmanima, prenoćištima i hostelima na raspolaganju je 2.174 ležajeva. Prosečna cena u hotelima sa 2 i 3 zvezdice u jednokrevetnim sobama iznosi od 2.500 do 5.500 dinara za noćenje sa doručkom, a za dvokrevetne sobe cena je od 3.000 do 3.700 dinara. Cena apartmana kreće se od 1.300 do 3.000 din za noćenje, dok je prosečna cena smeštaja u hostelima od 900 do 1.400 din po osobi za noć.


Stamatović: Vlastima su bliži Brisel i Vašington od većinske volje srpskog naroda\nBeta 5. septembra 2017. 11:40\nPredsednik Inicijativnog odbora Zdrave Srbije Milan Stamatović kritikovao je danas izjavu premijerke Ane Brnabić da je Srbija po vojnoj saradnji bliža SAD i NATO-u nego Rusiji, i dodao da je više nego jasno da su aktuelnoj vlasti bliži Brisel i Vašington od većinske volje srpskog naroda.\n„Režim nema podršku gradjana Srbije za ovakvu antirusku politiku koja se vodi pod firmom navodne ‘vojne neutralnosti’ nego, naprotiv, gradjani, skoro aklamativno, smatraju da Srbija mora i ekonomski i politički, ali i vojno da se približava Rusiji“, naveo je Stamatović u pisanoj izjavi.\nOn je kritikovao i predsednika Srbije Aleksandra Vučića zbog toga što „nije ni zucnuo“ na nedavni pokušaj NATO-a i Ustavnog suda BiH da otme vojnu imovinu Republike Srpske niti se usprotivio tvrdnjama dela zvaničnog Sarajeva da BiH, uprkos protivljenju srpskog entiteta, ide ka NATO-u.\n„Zdrava Srbija upozorava Vučića da prestane politički da mešetari i igra na kartu srpskih podela po ovom pitanju, nego da ima obavezu da bezrezervno stane iza predloga predsednika Republike Srpske (RS) Milorada Dodika da i Skupština RS donese deklaraciju o vojnoj neutralnosti, što je suveren stav srpskog naroda s obe strane Drine“, naveo je Stamatović.\nOn je ocenio da je takvo ponašanje utoliko opasnije s obzirom da je zvanični Beograd, kako je naveo, direktnim mešanjem u izborni proces u Crnoj Gori na strani antisrpskih političkih snaga pomogao zvaničnoj Podgorici da bez referenduma i protiv volje gradjana udje u NATO.\n„Takodje, i nedavno ponašanje Beograda kao ‘slona u staklarskoj radnji’, prilikom nedavnih dogadjaja u Makedoniji, idu u prilog sumnji da, i u ovom slučaju, Vučićev režim pomaže NATO-u da u svoje članstvo što pre usisa i BJR Makedoniju“, rekao je Stamatović.


Veliki broj italijanskih preduzeća na Poljoprivrednom sajmu (SRB) – PoljoMagazin\nBeogradska kancelarija Italijanske agencije za spoljnu trgovinu (ITA) predstavila je program zajedničkog učešća oko 30 italijanskih kompanija na 86. Sajmu poljoprivrede u Novom Sadu. …\nItalija će, kao i 2016. biti zemlja partner, a predstaviće se renomirani proizvođači poljoprivredne opreme i mehanizacije, opreme za navodnjavanje, mašina za prehrambenu industriju i materijala za baštovanstvo.\nAmbasador Italije u Beogradu Karlo Lo Kašo izrazio je zadovoljstvo zbog učešća velikog broja preduzeća iz te zemlje, koja su spremna da sa srpskim preduzećima i privrednicima razmenjuju znanje i iskustvo.\n“Italija je Srbiji ekonomsko strateški partner i to nije samo slogan. Prošle godine je Italija Srbiji bila drugi po veličini partner, a ekonomsko trgovinska razmena između dve zemlje premašila je četiri milijarde evra. Najnoviji podaci govore da preko 600 kompanija sa italijanskim kapitalom u Srbiji zapošljava između 25 i 30 hiljada ljudi”, kaže.\n“Smatramo da je novosadski sajam odlična prilika da poljoprivrednici na jednom mestu upoznaju i vide sva ona najnovija svetska dostignuća u oblasti agrara”, navodi.\n“Preko 1.500 kompanija, koje će posredstvom učešća 32 države i čak 61 državnog predstavništva, od 11. do 17. maja učestvovati na sajmu, sjajan su most između istoka i zapada”, kaže direktor Novosadskog sajma, Slobodan Cvetković.\n“Dolaze iz Austrije, Hrvatske, Indije, Nemačke, Turske, Severne Makedonije, Španije i po prvi put imamo nastup proizvođača mašina i delova poljoprivrednih mašina iz Rusije”, navodi.


Tomi Emanuel: Nikada nije kasno da popravite život - alo.rs\nLEGENDA Tomi Emanuel: Nikada nije kasno da popravite život\nAUTOR: Tanjug DATUM I VREME: 23.03.2017. 18:10 - 23.03.2017. 23:34\nTomi Emanuel, Foto: Profimedia\nOn je naglasio da naslov njegovog novog albuma "It's Never Too Late" koji će u celini večeras svirati u Sava centru ima više značenja.\n"Nikada nije kasno da život popravite, da imate lepu i pametnu decu. Da učinite nešto samo za sebe", kazao je Emanuel.\n"Za većinu je veoma zahtevna situacija da izađu sao sa svojim istrumentom pred mnogo ljudi i da stvore muziku koja će svima uzeti pažnju. To je upravo momenat u kojem stvaram magično povezivanje sa publikom. Jedva čekam da izađem večeras pred beogradsku publiku", kazao je Emanuel.\n"Vidim da Beograd ubrzano piostaje svetski gard. Ccak se i kvalitet kataloga Gitar art festivala popravio. To je sitnica koja objašnjava da je ovde ljudima stalo do kulture i umetnosti. Imam nekoliko prijatelje iz Srbije sa kojima se družim u SAD, pa razumem gostoljubivost ljudi koji ovde žive", istakao je Emanuel.\nNjegov koncert u Beogradu sa nestrpljenjem očekuju gitaristi različite dobi iz celog sveta.\nNekoliko sati pre večerašnjeg koncerta ispred ulaza u Sava centar našli su se gitaristi iz Francuske, Grčke, Hrvatske...\n"U Beogradu sam našao mnoge ljude koji me inspirišu. Generacija kojoj pripada Aleksa je srećna jer mogu svu fenomenalnu muziku da pronađu na internetu. To je neka vrsta specijalnog obrazovanja kaje je dostupno svima. Kada sam bio u Aleksinim godinama nisam ni slučajno bio u stanju da sviram tako dobro kao što je on to danas učinio. Dečaci koji vole gitaru danas si u prilici da mnogo brže napreduj. Bilo mi je potrebno mnogo više vremena da dospem na taj nivo", kazao je Emanuel.\n"Svirao sam 'Imagine' Džona Lenona i cela sala je odjednom počela da peva. Prestao sam da sviram i sa publikom podelio jedan od najemotivnijih momenata u životu", kazao je Emanuel.\nTomi Emanuel održao je večeras virtuozni koncert na sceni Sava centra, u okviru programa "Gitar Art festivala".\nJedan od najcenjenijih gitarista današnjice izašao je pred 2.000 obožavalaca i svoju virtuoznost pokazao mešajući sving, bluz, soul, rokenrol.\nOkružen studetima na sceni, Emanuel je održao javni čas u savladavanju različitih stilova sviranja, pokazujući raskošni instrumentalni dar.\nGitarista svetske klase svirao je većinu kompozicija sa svog novog albuma "It's Never Too Late" i često je bio prekidan ovacijama publike.


Kantonalni sud u Zenici odredio je jednomjesečni pritvor za državljanina Turske Džanera Tajlana koji se sumnjiči za ubistvo dvojice Zeničana.\nIz Kantonalnog suda su potvrdili da je danas doneseno riješenje o određivanju jednomjesečnog pritvora za Džanera Tajlana koji se računa od 14. januara, te će trajati do 14. februara.\nTajlan se sumnjiči da je ubio dvojicu Zeničana, koji su se bavili razmjenom deviza, te od njih otuđio za sada nepoznat iznos novca.\nPrema nezvaničnim informacijama, Tajlan je navodno planirao razmjenu 55.000 evra, zbog čega su dvojica Zeničana došli na dogovoreno mjestu gdje su njihova tijela pronađena. Osumnjičeni je navodno bio u velikim dugovima zbog kockanja te je ovakav način dolaska do novca trebao biti “spas” za njegove probleme.\nMeđutim, nakon nepunih 28 sati od događaja, nakon čega se udaljio s mjesta ubistva, prvo su pripadnici MUP-a Srednjobosanskog kantona pronašli kombi kojim je pobjegao, nakon čega je i uhapšen na lokalitetu Opštine Busovača i sproveden u PS Busovača, a zatim i u Zenicu.


Domaćinska kuća u Medveđi sa poljoprivrednicima i Lokalnom samoupravom Arhive - Domaćinska kuća\nDomaćinska kuća u Medveđi sa poljoprivrednicima i Lokalnom samoupravom\nOdržan dvodnevni seminar na Kopaoniku\nCentar za razvoj Jablaničkog i Pčinjskog okruga je na Kopaoniku organizovao dvodnevni seminar o primeni pravila i procedura usvajanja EU sredstava, kao i indetifikovanje glavnih izazova u implementaciji...\nOpština Medveđa dobila tri ,, Oskara kvaliteta”\nOpština Medveđa dobila tri „Oskara kvaliteta“ Uručena priznanja opštini Medveđa za kvalitet i poslovnu izvrsnost u kategorijama liderstva, ljudskih resursa i odnosa prema društvu Opština Medveđa dobila je...\nFestival meda koji je održan juče u prepunoj Sportskoj hali u Medveđi, organizovan je u okviru projekta „Podsticanje zapošljavanja mladih“ koji sprovodi Nemačka organizacija za međunarodnu saradnju GIZ,...\nMlada devojka iz Medveđe, može da stane na crtu sa mnogima\nJug Srbije poznat je po domaćinskim kućama, ljudi uglavnom žive od poljoprivrede, a godinama unazad u poljoprivredu se uključuju i mlade snage. Razgovarali smo sa Milicom Sarić, osamnaestogodišnjakinjom...\nPotpisivanjem preostalih ugovora ovaj deo podsticajnih mera investiranja u fizička sredstva je izvršen. Subvencije za podsticaje poljoprivredne proizvodnje poptisalo je preostalih 116 vlasnika poljoprivrednih gazdinstava, tako da je ukupno...\nOpština za primer: Pet miliona dinara za poljoprivredu\nU opštini Medveđa danas je potpisano 120 ugovora u vrednosti od 5 miliona dinara, za povraćaj sredstva uloženih u podsticanje poljoprivrede i ruralnog razvoja ove opštine. Ove godine...\nPod pokroviteljstvom Ministarstva trgovine, turizma i telekomunikacija i opštine Medveđa, Turistička organizacija opštine Medveđa i Specijalna bolnica za rehabilitaciju „Gejzer“ Sijarinska Banja uspešno je privela kraju organizaciju 21....\nPredsednik Opštine Medveđa posetio crkveni hram svetog Ilije\nSrpska pravoslavna crkva danas slavi praznik svetog Ilije, u narodu poznatog kao prorok, Ilija Gromovnik. Povodom ovog velikog crkvenog praznika i sabornog dana za Sijarinsku Banju, crkvena parohija...\nTuristička organizacija opštine Medveđa pod pokroviteljstvom opštine Medveđa, po drugi put, organizuje manifestaciju „Zavičajni susreti“. Cilj manifestacije je jačanje veza između dijaspore i matice i očuvanje tradicije ovog...\nU Sijarinskoj Banji, nedaleko od Medveđe, sve je spremno za manifestaciju “Gejzerske noći”, rekao nam je Nebojša Arsić, predsednik opštine Medveđa. Gejzerske noći se održavaju od 28.jula do...


(Pravni osnov: Zakon o Crvenom krstu Srbije, Zakon o vanrednim situacijama, kao i na osnovu preuzetih međunarodnih obaveza)\nPRIPREME I DELOVANjA U NESREĆAMA nastale su kao rezultat napora organizacije Crvenog krsta da se ublaže rizici od prirodnih događaja, a i od onih do kojih dolazi ljudskim faktorom.\nCilj programa pripreme i delovanja u nesrećama je:\nRazviti i uvežbati kapacitete i uspostaviti mrežu struktura Crvenog krsta, da bude sposobna u okviru svog mandata, odgovoriti na prirodom i ljudskim faktorom prouzrokovane katastrofe na efikasan, dobro struktuiran i koordinisan način da bi smanjio broj žrtava i ublažio posledice nesreće i da uživa status partnera sa drugim strukturama društva, koje su nosioci ili se uključuju u aktivnosti odgovora na nesreće u državi i u lokalnoj zajednici.\nOvaj cilj moguće je postići:\n- Jačanjem kapaciteta i izgrađenih resursa\n- Sprovodjenjem preventivnih aktivnosti\n- Sprovodjenjem obučavanja najširih kategorija gradjana (a naročito najosetljivijih/ najranjivijih) za oblast pružanja prve pomoći/ osnovnih mera spašavanja ljudskih života\n- Učešćem u sprovodjenju mera spašavanja ljudskih života i pružanja pomoći u hitnoj fazi odgovora na nesreću\n- Učešćem u sprovodjenju mere zbrinjavanja\n- Učešćem u sprovodjenju poslova službe traženja\nDa bi odgovor bio što adekvatniji u Crvenom krstu Srbije organizovana su četiri operativna nivoa, kao odgovor na nesreću:\n- Prvi operativni nivo - (lokalni - opštinski nivo) treba da bude osposobljen da deluje bez pomoći viših nivoa u prvih 4-6 sati nakon događanja nesreće, a njihova nadležnost se ograničava područjem opštine na kojoj su organizovani.\n- Drugi operativni nivo - (okružni - regionalni nivo) ima zadatak da podrži i pomogne opštinskom nivou angažovanjem ljudstva i dopunske promene u toku naredna 72 sata. Nadležnost je po pravilu ograničena na teritoriji okruga - regiona, a u slučaju potrebe mogu se angažovati i na teritoriji susednih regiona.\n- Treći operativni nivo - (republički i pokrajinski) podržava predhodna dva nivoa ljudstvom i dopunskom opremom u narednih mesec dana, brine o organizovanosti i funkcionisanju nacionalnog plana. Zona odgovornosti je teritorija pokrajine i proširuje se u zavisnosti od konkretnih potreba u regionu.\n- Četvrti operativni nivo - (nacionalni) interveniše najsavremenijom opremom i ljudstvom. Vrhunska obučenost, opremljenost i mobilnost ovog nivoa omogućuje angažovanje na čitavoj teritoriji Republike Srbije, a po potrebi može ponuditi pomoć i drugim nacionalnim društvima.\nDa bi se sve ovo postigao Crveni krst Gornji Milanovac je od početka svog angažovanja u ovom programu, a to je od 2001. godine, uspeo da znatno ojača svoje materijalne i ljudske kapacitete, kako bi što kvalitenije mogao odgovoriti na postavljene zadatke. Organizacija poseduje OTJ (opštinsku terensku jedinicu) koja broji 12 članova, različitih specijalnosti. Pored ovog broja ljudi obučeno je još volonetra koji uvek mogu priskočiti u pomoć ukoliko to stuacija na terenu zahteva. Crveni krst Gornji Milanovac ima i tri člana nacionalnih timova za delovanje u nesrećama. Oni su učestvovali na više simulacija, koji je Crveniu krst Srbije organizovao na teritoriji cele Srbije, kao i na vežbi sa Vojskom Srbije i u otklanjanju posledica elementarnih nepogoda. Velika pažnja posvećuje se čuvanju i servisiranju opreme koja se koristi u ovom programu, kao i zanavljanju i nabavci nove.\nCrveni krst Gornji Milanovac dobio je od Ambasade Kraljevine Norveške opremu za delovanje u nesrećama u zimskim uslovima. Vrednost opreme iznosi 10.000 eu. U toku je formiranje jedinice čiju će obuku uraditi Crveni krst Srbije. Članovi ekipe biće volonteri Crvenog krsta Gornji Milanovac i pojedinci zainteresovani za rad u timu, posebno oni koji poseduju motorne sanke ili kvadove.


13. Septembar 2021. • 09:43\nKosovski premijer Aljbin Kurti, podržao je ideju o otvaranju arhive OVK, navevši da bi otvaranje arhiva pomoglo u otkrivanju sudbine nestalih, prenosi Ekonomija onlajn.\nKurti ističe i da bi arhivu u Beogradu trebalo otvoriti što pre.\nKurti je naglasio da Kosovo nema šta da krije, jer prema njegovim rečima, od kraja rata, Kosovo je pod međunarodnom upravom.\n"Transparentnije i otvorenije zemlja od Kosova nema, a ono što treba otvoriti je Srbija, jer u četiri rata koja je Srbija vodila i genocid koji je izvršila u Bosni i na Kosovu, istina se mora razjasniti, kako bi se znali počinioci", rekao je Kurti.\nPrema njegovim rečima, o otvaranju arhive treba razgovarati na međunarodnim forumima.\nAljbin Kurti OVK nestali ratni zločini Kosovo Srbija


Sergej Lavrov: Srbija je naš vodeći partner na Balkanu | Vestinet.rs\nPočetna POGLEDI\tSergej Lavrov: Srbija je naš vodeći partner na Balkanu\n„Što se tiče pokušaja uključivanja svih balkanskih država u NATO, dobro je poznat negativan stav Moskve prema tim destruktivnim naporima. Sa tim u vezi, pozdravljamo odgovornu i suverenu politiku Srbije za očuvanje vojne neutralnosti.“\n„Nažalost, nisu svi njeni susedi u stanju da izdrže spoljni pritisak i, uprkos volji većine građana, uvlače se u orbitu Severnoatlantskog saveza sa njegovim izmišljenim garancijama bezbednosti“, objasnio je ministar u intervjuu listu „Trud“.\nRanije je predsednik Srbije Aleksandar Vučić izjavio da će Beograd nastaviti da vodi politiku vojne neutralnosti.\nRukovodstvo Srbije, na čelu sa Vučićem, je više puta isticalo poziciju vojne neutralnosti države i odbijanje ulaska u vojne saveze, u skladu sa rezolucijom parlamenta iz 2007. godine.\nAleksandar VučićBalkanNATORusijaSergej LavrovSRBIJA


Uručeni ugovori voćarima i vinogradarima - Vlasotince InfoDesk\nUručeni ugovori voćarima i vinogradarima\nPredsednik opštine Vlasotince Bratislav Petrović uručio je ugovore dobitnicima subvencija u oblasti voćarstva i vinogradarstva.\nSredstva u iznosu od 80 posto vrednosti sadnog materijala potrošenog za ovogodišnju prolećnu ili jesenju sadnju, odnodno maksimalno 40.000 dinara, dobila su 42 vlasnika registrovanih poljoprivrednih gazdinstava.\n-Poljoprivreda je jedan od naših najznačajnijih resursa i važno je da to prepoznajemo i podržavamo. Ovo je jedan od javnih poziva koji smo priveli kraju. Ostalo je da se završe procedure za konkurse u oblasti pčelarstva i nabavke sitne stoke. Važno je zasade tretirate i orezujete na pravi način, a komisija će na proleće obići zasade – rekao je Petrović.\nPredsednik komisije i pomoćnik predsednika opštine Nebojša Stojanović poželeo je dobitnicima berićetnu godinu.\n-Petočlana komisija imala je lak zadatak. Javilo se 47 vas, četvoro je odustalo od prijave, a jedan je u prošloj godini dobio subvencije tako da nije mogao i ove godine da konkuriše. Za sve vas su sredstva obezbeđena – rekao je Stojanović.\nZa voćare i vinogradare ove godine opredeljeno je milion i po dinara.\nObjavljeno: 09.11.2021 | Autor: InfoDesk


"Pozvali me na vakcinaciju, a nestalo im doza" - NOVA portal\nDruštvo Autor:Nova 21. Jan. 202116:14 > 12:3713 Komentara\nNa Beogradskom sajmu dnevno se vakcinišu hiljade ljudi i bez obzira na povremene zastoje svi zainteresovani stižu na red. Međutim, za to vreme u pojedinim domovima zdravlja u Srbiji građani su vraćeni jer nije bilo vakcina.\nPortalu Nova.rs javio se čitalac koji kaže da se prijavio pre dva dana za vakcinaciju i da je dan posle prijave dobio poziv da narednog dana dođe u Dom zdravlja u Kosjeriću na vakcinaciju u devet sati.\n“Odem, popunim traženi obrazac i predam ga. Posle pola sata kažu svima koji smo bili zakazani za taj dan da je nestalo vakcina i da se vratimo kući, kao i da će nas na vreme zvati i javiti nam kada da dođemo” prepričava nam čitalac čije je ime poznato redakciji.\nVIDEO Kako izgleda vakcinisanje na Sajmu – iz prve ruke\nPROTOKOL Kako će nas pozivati na vakcinaciju\nMeđutim, ostalo mu je nejasno kada će taj poziv za vakcinaciju stići, za dan, dva ili nedelju. Dodatno ga je zbunio i komšija, koji je vraćen isti dan jer nije bilo vakcina, ali kome je rečeno “da mora ponovo da se prijavi za vakcinaciju, jer mu je istakao termin”.\nI pojedini lekari iz beogradskim zdravstvenih ustanova se žale da im je zakazivano pa otkazivano vakcinisanje.\n“Pojedine kolege koje osim po domovima zdravlja rade i u kovid ambulanti i crvenim zonama, a ovih dana i na vakcinaciji stanovništva po različitim punktovima. Možda zvuči neverovatno, ali je istinito da su pojedini lekari krenuli da vakcinišu građane, a da u tom momentu za njih same nisu obezbeđene vakcine” priča lekar iz jednog beogradskog Doma zdravlja.\nObjašnjava da im je najavljivano, pa otkazivano vakcinisanje i dodaje da su prvo pazili za Fajzerovu, pa za rusku, na kraju i kinesku, koja je bila jedina koja nam je juče ponuđena da primimo.\nDa li postoje problemi u distribuciji vakcina i šta da rade građani kada dođu na red, a nema vakcina, bilo je pitanje na koje smo odgovor pokušali da dobijemo od Ministarstva zdravlja i Instituta za javno zdravlje “dr Milan Jovanović Batut”, ali do objavljivanja ovog teksta nisu odgovorili na naš dopis. Ostali smo uskraćeni i za odgovor da li je i zašto došlo do otkazivanja vakcinacije zdravstvenih radnika i koliko je procentualno zdravstvenih radnika do sada vakcinisano.\nKisić za Nova.rs: Vanredno stanje nije jedino rešenje


Značajna donacija za udruženje "Ratar-K" iz Aleksinca -\nUdruženje poljoprivrednih proizvođača „Ratar-K“ iz Aleksinca, koje okuplja 42 poljoprivrednika, jedno je od tri udruženja iz Nišavskog okruga koje će kroz razvojni program „Evropski progres“ dobiti pomoć Evropske unije i Vlade Švajcarske i zahvaljujući tome – nove sušaru i hladnjaču.\nU aleksinačkom udruženju, koje se bavi povrtarstvom i ratarstvom, kažu da je ova podrška izuzetno značajna i da će im 40.000 evra donacije, uz 15.000 evra sopstvenih prihoda, koje će biti uložene u izgradnju sušare i hladnjače, omogućiti da robu koju proizvedu ne plasiraju isključivo kao sirovine, već i kao gotov proizvod.\n– S obzirom na to da smo mi udruženje koje relativno kratko postoji, ovo će nam pomoći da proizvode koje dobijemo u primarnoj proizvodnji, imamo i u dodatoj vrednosti i kao takve ih lakše prodamo na tržištu. Na ovaj način, zahvaljujući hladnjači i sušari, zaokružićemo ceo proces proizvodnje – navodi Danijela Novaković ispred udruženja „Ratar-K“ i dodaje da će se vršiti otkup kao i uslužno sušenje voća i povrća, pa se svi zainteresovani proizvođači mogu javiti udruženju.\nEvropska unija i Vlada Švajcarske preko programa Evropski progres sa skoro 208.000 evra podržaće projekte pet poljoprivrednih udružanja i dve poljoprivredne zadruge iz jugoistočne i jugozapadne Srbije. Ovi projekti trebalo bi da poljoprivrednim proizvođačima pomognu da unaprede svoju proizvodnju i budu konkurentniji na tržištu.\nPrevious Post:Opštinska vlada razmatrala budžet za 2017. godinu\nNext Post:Boks: Aleksinčanin Uroš Jovanović pobednik „Rudarske rukavice“


Gipuzkoa - Gran Canaria: Analiza utakmice | Sportske Kladionice\nHome Sportsko klađenje Tip dana Gipuzkoa – Gran Canaria: Analiza utakmice\nGipuzkoa – Gran Canaria: Analiza utakmice\nDanas, naša analiza i tip, koji će nositi etiketu Tipa Dana ne dolazi iz fudbala, niti Bolivije, niti Italijanske Serie A, nego danas igramo košarkašku utakmicu iz Španske ACB lige, gde se u derbiju začelja tabele sastaju ekipe Gipuzkoa i Gran Canaria. Znajući formu i situaciju oko ove dve ekipe, smatramo da postoji određeni value na jednom marketu.\nDomaća ekipa, se trenutno nalazi nalazi na poslednjoj poziciji šampionata, sa samo dve pobede (Zaragoza 70-67 i Andorra 86-82), a na domaćem terenu imaju dve pobede i četiri poraza. Oni spadaju u slabije kvalitetne ekipe te je nekako i normalno da se ove sezone bore za opstanak. Iako su u prošlom kolu uspeli da ostvare pobedu, danas će imati mnogo teži zadatak protiv ekipe koja je počela da igra odlično u poslednjih 10 tak dana.\nNjihovi protivnici, ekipa Gran Canarie su od Evroligaške ekipe od pre pare sezona došli do situacije da imaju samo 3 pobede u 13 kola u šampionatu. Ipak, treba imati na umu i činjenicu da igraju EuroCup takmičenje gde ostvaruju prilično dobre rezultate, te u poslednjih 5 utakmice u svim tkamičenjima oni imaju 3 pobede i 2 poraza. Pre par dana potpisali su Kilpatricka, te su se dodatno pojačali na spoljnim pozicijama.\nOve dve ekipe su u poslednjih 5 godina igrale 10 puta i Gran Canaria je mnogo bolja pošto je pobedila na čak osam susreta.\nKladionice ovde ne znaju šta da rade. Domaćin je pobedio na prošloj utakmici, ali gosti su podigli formu i dodatno se pojačali novim igračima, stoga mi ćemo odigrati Gran Canaria -4HC (da Gran Canaria pobedi sa 5 ili više razlike), koja opklada se plaća solidnom 1.66 kvotom u sportskoj kladionici 22Bet.


Francuski milijarderi nisu uplatili ni cent za obnovu Notr Dama, za sada je finansiraju samo američki građani - Biznis i Finansije\nHome\tSlajder\tFrancuski milijarderi nisu uplatili ni cent za obnovu Notr Dama, za sada je finansiraju samo američki građani\nFrancuski milijarderi koji su obećali velike donacije od stotine miliona evra za obnovu izgorele katedrale Notr Dam, do sada nisu uplatili – ništa! Umesto njih, kako izjavljuju crkveni zvaničnici, donacije su poslali uglavnom američki građani preko humanitarne organizacije Prijatelji Notr Dama (Firends of Notre Dame) i to prvo za plate i račune za oko 150 radnika koji su zaposleni na radovima oko obnove katedrale, a ovog meseca fondacija će poslati i prvu uplatu od 3,6 miliona evra za troškove obnove.\nAndre Fino, predstavnik za medije u Notr Damu je izjavio da veliki donatori do sada „nisu uplatili nijedan cent“, jer traže da im se prvo detaljno obrazloži za koje svrhe će biti utrošen njihov novac, a potom da odluče da li će za takve namene dati donaciju. Fino podesća da su, neposredno nakon izbijanja požara, neke od najbogatijih i najmoćnijih francuskih porodica obećale gotovo milijardu dolara za obnovu katedrale, „a neki od njih su se utrkivali ko će dati više“.\nFransoa Pino iz kompanije Artemis, matične firme Keringa koja je vlasnica Gučija i San Lorana obećao je 100 miliona evra, Patrik Pujan, generalni direktor francuske energetske firme Total rekao je da će njegova firma dati istu sumu. Bernar Arno, generalni direktor giganta luksuzne robe LVMH koji je vlasnik Lui Vuitona i Diora obećao je 200 miliona kao i Betankur Šuler fondacija iz bogatstva L’Oreala.\nFino dodaje da dok se donatori premišljaju hoće li uplatiti bilo koji iznos, radovi na prvoj fazi rekonstrukcije su uveliko u toku, ali nije izvesno do kada će trajati jer plate za radnike za sada obezbeđuje samo pomenuta američka fondacija. Organizacija Prijatelji Notr Dama osnovana je 2017. godine, a predsednik fondacije Mišel Piko je izjavio da su 90 odsto do sada uplaćenog novca za obnovu Notr Dama obezbedili američki građani.


Srpska privreda mora na popravni | Autonomija\nSrpska privreda mora na popravni\nEU pohvalila Srbiju zbog makroekonomske stabilnosti ali problemi su birokratija, monopol, privatizacija, javna preduzeća, kontrola cena, subvencije\nKako je rečeno na brifingu za novinare Delegacije EU u Srbiji, u pogledu tržišne privrede problemi su sporo dovršavanje privatizacije i restrukturiranje javnih i društvenih preduzeća, kao i kontrola cena i visoke subvencije. Subvencije su, kako je naveo čelnik odseka za evropske integracije i ekonomiju u Delegaciji Frek Janmat, tokom prethodnih nekoliko godina u padu, ali su i dalje 2,6 odsto bruto domaćeg proizvoda, dok je prosek EU 0,8 odsto.\n– Subvencije neko mora da finansira – istakao je on, dodavši da to vodi do povećanja poreza i pada konkurentnosti. Po visini plate Srbija je, rekao je Janmat, konkurentna u poređenju sa okruženjem, ali su izdaci preduzeća za plate, kada se ubroje i porezi i doprinosi dosta visoke.\nPrivatizacija i državnih i društvenih preduzeća je spora, a 25 odsto prodaja je poništeno zbog nepravilnosti, dok komunalna opštinska preduzeća nisu ni restrukturirana ni privatizovana, a potrebno je unaprediti i proces restrukturiranja državnih preduzeća u akcionarska društva, kažu u Delegaciji. U EU, kako se ističe, ne postoje pravila u pogledu privatizacije. Međutim, gleda se opšta slika, a tu je između ostalog značajno „kritično“ učešće privatnih preduzeća u bruto domaćem proizvodu. Problem je i kontrola cena u mnogim sektorima, naveo je Janmat, i istakao da tu misli na oblasti struje, gasa, fiksne telefonije, kao i prehrambenih proizvoda – mleka, hleba i ulja. Janmat je kazao da ipak postoji široki konsenzus da je potrebno ići ka unapređenju slobodne tržišne privrede.\nKada je reč o razvoju sposobnosti srpske privrede da se izbori sa tržišnim silama jedinstvenog tržišta, glavni problemi su birokratija, manjkavosti u vladavini prava, infrastruktura, monopoli i neprilagođensot radne snage zahtevima tržišta, istaknuto je na brifingu.\nKada je reč o birokratiji koja je nametnuta preduzećima, ostvaren je napredak poput uvođenja jedinstvenog šaltera za osnivanje preduzeća, ali se preduzeća i dalje suočavaju sa složenim procedurama, rečeno je na brifingu. Primer su, kako je naveo Janmat, građevinske dozvole, po čemu je Srbija na listi Svetske banke o uslovima poslovanja treća od kraja u regionu, ispred Bosne i Hercegovine i Albanije.\nPostoje i manjkavosti u vladavini zakona, naveo je on. Kao posebne tačke istakao je izvrešenje presuda, dugo čekanje na sudske postupke i imovinska prava. U oblasti imovinskih prava ostvaren je napredak usvajanjem Zakona o povraćaju oduzete imovine i ubrzanim radom na katastru nepokretnosti, ali ostaje da se vidi kakav će rezultat dati, kazao je šef ekonomskog odseka. U oblasti infrastrukture, problem su nedovoljne investicije u prenosnu mrežu, zbog čega se kapacitet u potpunosti iskorišćava, pa su potrebna unapredjeđa, rekao je on.\nKada je reč o transportu, kazao je Janmat, napredak u izgradnji puteva je relativno spor, aželeznice su u pogledu investicija tokom prethodnih nekoliko godina zanemarene. U oblasti telekomunikacija je stanje infrastrukture nešto bolje, a razlog za brigu predstavlja nedovoljna rasprostranjenost širokopojasnih mreža među stanovništvom.\nJanmat je ukazao i na monopole, koji nisu prisutni samo u javnom sektoru poput poštanskih usluga i energetike, već i u privatnom sektoru, recimo u domenu industrije hrane. Monopoli povećavaju cene i snižavaju konkurentnost, istakao je on. Kapacitet komisije za zaštitu konkurencije treba da bude ojačan, a neophodno je i unapređivati svest u privatnom sektoru o značaju poštovanja pravila za zaštitu konkurencije, jedan je od zaključaka Komisije.\nJanmat je ukazao i na „jake strane“ Srbije u pogledu konkurentnosti. Jedna od njih je, kako je naveo, makroekonomska stabilnost – izdaci su pod kontrolom, postignut je drugi aranžman sa Međunarodnim monetarnim fondom, a budžetski deficit je, iako povećan, u skladu sa dogovorom sa MMF. Postavljeno je ograničenje javnog druga na 45 odsto bruto domaćeg proizvoda, a javni dug je, iako u porastu, 43 odsto BDP, što znači da je u predviđenim okvirima. Finansijski sektor je, kako je istakao, relativno zdrav, a problem predstavlja „visoka evroizacija“ zajmova, koja sa sobom nosi devizni rizik.


Prva implementacija ELO u Srbiji\nKonsultantski tim AICON je uspešno izveo implementaciju ELOProfessional u Toplani Kraljevo. Podršku u obezbeđenju hardverske i softverske platforme pružila je partnerska firma INFORM, Kraljevo. Stručne službe Toplane su uspešno završile obuku za koršćenje ELO DMS sistema. Uspešnoj obučenosti kadrova za rad sa ELOProfessional je doprinelo razumevanje nivoa informatičkog znanja korisnika od strane našeg konsultantskog tima, odgovarajući metod prezentacije, ELO korisnički interfejs koji je intuitivan i u velikoj meri sličan sa Windows explorerom i dr. Implementacijom ELOProfessional sistema se očekuju uštede jer se njegovom upotrebom omogućava povećana produktivnost u radu i značajno smanjuje obim upotrebe papirne dokumentacije.\nStavljen u upotrebu sistem za trezor ministarstva finansija\nPušten je projekat FMIS u Ministarstvu Finansija Republike Srbije. Projekat je započet februara 2006. godine i tokom tog perioda AICON je, kao podugovarač firme Hewlet Packard, uveo SAP u Upravu za Trezor. Kao centralni deo sistema uvedena je SAP-ova glavna knjiga, u koju se slivaju podaci iz sistema upravljanja dugom, izvršenja budžeta kao i iz SAP-ovog podmodula za osnovna sredstva.\nAICON i Energosoft sarađuju na projektu SAP\nNaša saradnja sa novosadskom firmom Energosoft proširena je projektom uvođenja SAP u firmi MONUS, koja je deo poslovnog sistema INVEJ.\nOd 31.10 - 3.11. 2007. god., u hotelu Omorika na Tari, AICON je uz saradnju sa firmom ELO Digital Office uspešno organizovao seminar “Upravljanje elektronskom dokumentacijom”. Skupu je prisustvovalo više od 50 učesnika iz 32 firme iz Srbije, Crne Gore i Makedonije.\nGlavne teme koje su bile prikazane:\n* Elektronska arhiva (formiranje, skeniranje, skladištenje, mediji..)\n* Pretraživanje arhiviranih objekata (indeksiranje, Full Text)\n* Povezivanje poslovnih procesa u radni tok (Workflow)\n* Povezivanje ELO sa CAD sistemima\n* Povezivanje ELO sa ERP sistemima\n* Primena Bar Code tehnologije u savremenim kompanijama\nIzvršena je lokalizacija ELO softverskih paketa\nSoftverski paketi ELO su lokalizovani. To podrazumeva da je ELO Softver potpuno preveden na Srpski jezik. Pored intuitivnog i prijatnog interfejsa sve tekstualne odrednice koje se pojavljuju nedvosmisleno upućuju na sledeći korak odnosno skup radnji koje je potrebno preduzeti. Ovim smo omogućili lako razumevanje i rad osoblju koje nedovoljno poznaje engleski jezik.


Oko 120.000 svinja već je trebalo da bude pojedeno - šta čeka Britanija? - Stočarstvo | Agroklub.rs\nNedostaje im mesara i radnika u prerađivačkoj industriji. Traže pomoć od vlade, a vlada odgovara - ulažite sami u svoju radnu snagu.\nBritanska poljoprivredna industrija upozorila je da će stotine hiljada svinja možda morati da bude zaklano u roku od nekoliko nedelja, a onda i uništeno, bačeno, osim ako vlada ne izda vize kako bi u zemlju došlo više mesara, piše reuters.\nNedostatak radne snage u klanicama i industriji prerade mesa pogoršala je epidemija virusa korona, a onda i britanska imigraciona politika nakon Bregzita, što je ograničilo dolazak istočnoevropskih radnika.\nKako bi rešila probleme, britanska Vlada objavila je plan o izdavanju privremenih viza za pet hiljada inostranih vozača kamiona i 5.500 radnika u živinarstvu. Ali, nije dala naznake da će uvesti slične sheme za druga područja. Dakako, tvrde da preduzeća sama treba da ulažu u svoju radnu snagu, poboljšaju uslove i povećaju plate radnicima.\n"Nedostatak mesara znači da prerađivači rade sa 25 odsto manjim kapacitetom", upozorila je Lizi Vilson, službenica u Nacionalnom udruženju svinjara (NPA). Dodala je da svinje spremne za klanje ostaju na farmama, zauzimaju prostor novima, zbog čega se smanjuje dobrobit krda.\n"Trenutno je na farmama oko 120.000 svinja koje su već trebalo da budu zaklane, prerađene i pojedene od strane potrošača", istakla je i dodala da su došli do trenutka u kojem moraju da upozore vladu da ako ne dobiju pomoć, biće prisiljeni da zakolju sve odjednom i da im je to za sada jedina opcija.\nKaže i da su potrošači već primetili uticaj krize na policama trgovina jer su prerađivači smanjili asortiman proizvoda od ove vrste mesa.\nTraže hitan sastanak sa nadležnima\nPredsednica Nacionalnog sindikata poljoprivrednika Minet Baters kazala je u intervjuu za BBC da treba zaklati oko 150.000 svinja pa da se ovaj problem treba rešiti u roku od nedelju dana.\nOtkrila je i da je pokušavala da dogovori hitan sastanak sa ministrom unutrašnjih poslova Priti Patel i ministrom imigracije Kevinom Fosterom. Kao odgovor na Vladine mere da se poveća plata radnicima, istakla je da zaposleni u toj branši već imaju iznadprosečne plate te da je taj posao bio najpoželjniji u Evropi.\nVladin portparol je rekao da su svesni izazova s kojima se ova industrija suočila poslednjih meseci.\n"Tržište pomno pratimo i nastavljamo blisko da sarađujemo sa sektorom kako bismo istražili mogućnost za rešavanje ovih pritisaka", zaključio je.\nOsim svinjara, u Britaniji su ovih dana do izražaja došli problemi i u drugim sektorima, što zbog imigracione politike, što zbog pandemijskih mera. Zbog manjka od pola miliona radnika nastao je veliki problem sa snabdevanjem supermarketa, traje i nestašica vozača kamiona pa čak i goriva na benzinskim pumpama.\nVelika Britanija Višak svinja Radna snaga Bregzit Plate Nestašica


Paketi ulaznica za Evroligu u Areni od ponedeljka u prodaji! - KK Crvena zvezda\nPaketi ulaznica za Evroligu u Areni od ponedeljka u prodaji!\nKošarkaši Crvene zvezde mts vraćaju se u “Štark Arenu” i u sredu ih čeka početak nove sezone Evrolige u Beogradu. Prvi meč crveno-beli igraju sa Žalgirisom.\nKK Crvena zvezda mts je tim povodom i nakon velike pobede u Tel Avivu odredio cene pojedinačnih karata za 17 utakmica Evrolige koje će naš tim odigrati u takmičarskoj sezoni 2021/2022 (u regularnom delu).\nOsim pojedinačnih karata naš klub spremio je i sada već standardni “evroligaški paket” koji će omogućiti velikom broju naših pristalica i navijača da po izuzetno povoljnim cenama u “Štark Areni” prate košarkaše Crvene zvezde u Evroligi!\nPaket Evroliga važiće za 10 utakmica našeg kluba koje će odigrati u najvećoj dvorani na Balkanu a cene su sledeće:\nNIVO 400 – 5000 dinara\nLoža centar – 20.000 dinara\nLoža bok – 16.000 dinara\nSkybox – 80.000 dinara\nKlub je i ovoga puta vodio računa da cene ovog paketa ( 10 utakmica koje KK Crvena zvezda organizuje u Štark Areni) budu prilagođene vremenu, prijemčive za sve, i donesu crveno-belima sada već prepoznatljiv ambijent i veliku podršku koja im je potrebna i važna u velikim utakmicama koje nas sve zajedno čekuju!\nProdaja ‘’evroligaškog paketa’’ počinje u ponedeljak 11.10. 2021. godine od 12 časova, na svim prodajnim mestima TICKET VISION na celoj teritoriji Republike Srbije!\nKlub podseća da u ponedeljak počinje i prodajaa pojedinačnih ulaznica za premijeru protiv Žalgirisa i to po sledećim cenama:\nCENE – ARENA – SEZONA 2021/22\nR.br. KATEGORIJA KARTE CENE\n1 TRIBINA A, B, C, D 1.500\n2 PARTER B, PARTER 4 1.200\n3 POČASNO MESTO BOČNO I RED 18.000\n4 POČASNO MESTO BOČNO II RED 10.000\n5 POČASNO MESTO I RED 20.000\n6 POČASNO MESTO II RED 12.000\n7 NIVO 400 700\n8 VIP PREMIJUM (COURT) 6.000\n9 LOŽA SEVER N200 – CENTAR 2.500\n10 LOŽA SEVER N200- BOK 2.000\n11 LOŽA JUG N200- CENTAR 2.500\n12 LOŽA JUG N200-BOK 2.000\n13 SKYBOX 10.000\nProdaja karata (kao i za Evroliga paket od 10 utakmica) će se obavljati na svim prodajnim mestima TICKET VISION, u celoj Srbiji (https://www.tickets.rs/partners) i online (pruzimanje karata biće omogućeno na blagajni Štark Arene na dan utakmice), a svi zainteresovani biće u mogućnosti da kupe i dnevne karte i u Štark Areni na dan utakmice. Posebno naglašavamo da će prodajno mesto u Štark Areni raditi samo na dan utakmice.\nPodsećamo da prodaja sezonskih karata i dalje traje, i one se mogu kupiti radnim danima od 10-16h u kancelarijama kluba u Hali ‘’Aleksandar Nikolić’’.\nBudi uz Crvenu zvezdu mts i u novoj sezoni Evrolige, budi šesti igrač svog kluba i pomozi mu da i ove sezone pobeđuje najveće klubove Evrolige!\n1 FC Barcelona 4 0\n2 AX Armani Milan 4 0\n3 LDLC Asvel 3 1\n4 Real Madrid 3 1\n5 Zenit St Peterburg 3 1\n6 CSKA 3 1\n7 Olympiacos 2 0\n8 ASM 2 2\n9 KK Crvena zvezda 2 2\n10 Fenerbahce Beko 2 2\n11 Maccabi FOX 2 2\n12 UNK 1 3\n13 Panathinaikos 1 3\n14 FC Bayern Munich 0 4\n15 Anadolu Efes 0 4\n16 Zalgiris Kaunas 0 4\n17 Alba Berlin 0 2\n18 Baskonia Vitoria 0 2\n1 PAR 4 0\n2 CZV 3 1\n3 CIB 3 1\n4 BUD 3 1\n5 FMP 3 1\n6 CED 2 2\n7 MEG 2 2\n8 STU 2 2\n9 IGK 2 2\n10 KK Borac Čačak 2 2\n11 KRK 2 2\n12 MOR 0 4\n13 ZAD 0 4\n14 KK Split 0 4\nRatnička pobeda Crvene zvezde mts u derbiju sa Olimpijom Cedevitom 79:64!\nJoš jedan derbi i četvrta utakmica u 7 dana (Crvena zvezda mts – Cedevita Olimpija)\nHrabra Crvena zvezda pala u finišu u Moskvi


Vesti online / Sport / Fudbal / Antić: Zadovoljan sam žrebom\nAntić: Zadovoljan sam žrebom\nSelektor fudbalske reprezentacije Srbije Radomir Antić izrazio je zadovoljstvo rivalima na Svetskom prvenstvu 2010. u Južnoj Africi.\n"Orlovi" će igrati u Grupi D, sa selekcijama Nemačke, Australije i Gane.\n"Svi rivali na SP su ozbiljne reprezentacije. Prvi meč igramo sa Ganom, veoma kvalitetnom reprezentacijom, koju predvodi Esjen iz Čelsija. Zadovoljan sam žrebom jer moramo imati poverenje u sebe. Ovo nam je velika šansa. Do sada sam bio optimista i nemam razloga da to više ne budem", rekao je Antić i analizirao ostale protivnike iz grupe:\n"Igramo ponovo sa Nemcima i mislim da obaramo rekord, zajedno s Brazilom, u međusobnim duelima. Veoma kvalitetna reprezentacija, ali tu smo da pokažemo sebi da možemo i koliko možemo. Sledi duel sa Australijom. Nema malih reprezentacija na SP. To je treća utakmica i do tada ćemo znati kako stojimo".\nSrpski selektor smatra da njegovi izabranici imaju velike šanse za plasman u drugi krug.\n"Ja sam zaista optimista", konstatovao je Antić i dodao da će se uskoro znati gde će biti kamp "orlova".\nSelektor reprezentacije Nemačke, Joakim Lev bio je optimista uoči žreba i poručio je svima da njegov tim dolazi u Južnu Afriku po trofej.\n"Dolazimo na Mundijal da stignemo do kraja. Kada stignemo do finala želimo da budemo pobednici, želimo četvrtu titulu šampiona sveta", poručio je 49-godišnji\nLev i dodao da su velika takmičenja prilika da se ispiše istorija.\n"Najvažnija nam je prva utakmica sa Australijom. Veoma poštujem reprezentaciju Srbije koja je u kvalifikacijama iza sebe ostavila jednu Francusku i koja je protutnjala svojom grupom. Gana je u Africi pored Alžira i Obale Slonovače najjača ekipa", dodao je selektor Nemačke.\nSelektor Australije Pim Verbek istakao je da nije zadovoljan žrebom grupa za Mondijal.\n"Moglo je da bude bolje, ali i gore. Nemačka je jedna od najboljih reprezentacija na svetu. Odličan je protivnik za našu prvu utakmicu. Gana je veoma jaka, dok je Srbija protivnik koji je nadigrao Francusku. Svaka utakmica je puna izazova. Imamo dobar skor sa Ganom, nijednom nas nisu pobedili", rekao je Verbek.


Poverenica za ravnopravnost i Zorana Mihajlović osudile uvrede Miše Vacića\nVesti Autor:FoNet01. mar. 202115:35 > 15:42\nPoverenica za zaštitu ravnopravnosti Brankica Janković i predsednica Кoordinacionog tela za rodnu ravnopravnost Zorana Mihajlović osudile su u ponedeljak ponašanje lidera Srpske desnice Miše Vacića, kojim je uvredio ministarke Dariju Кisić Tepavčević i Gordanu Čomić.\nZorana Mihajlović je u saopštenju rekla da kada „svi kao društvo budemo podigli glas protiv prostakluka, uvreda i jezika mržnje, onda takvi više neće dobijati prostora u javnosti“.\nMihajlović je navela da je neprihvatljivo da se ovakve pojave tolerišu u jednom društvu koje teži daljem prosperitetu i razvoju.\nU vremenu kada se borimo da se položaj žena u našem društvu poboljša, da edukujemo građane i građanke o rodnoj ravnopravnosti, potrebi da poštujemo jedni druge, svako, a posebno oni koji imaju prostor u medijima, snose odgovornost za svoje reči i postupke, kazala je ona.\nDržava se jasno opredelila da želi da stvori jednake uslove za žene i muškarce jer je to pitanje našeg napretka, i svako ko pokušava da na ovaj način ponizi žene zaslužuje osudu, dodaje se u saopštenju.\nNiko normalan ne želi da mu dete odrasta u društvu u kojem se neguje kultura prostakluka i nasilja i protiv toga ćemo se boriti, poručila je Mihajlović.\nPoverenica za zaštitu ravnopravnosti Brankica Janković osudila je retoriku i ponašanje Vacića.\n„Vacićev nastup i javno promovisanje takvog ponašanja putem društvenih mreža je još jedna potvrda da su seksizam, mizoginija i vređanje žena na javnim funkcijama široko rasprostranjeni i predstavljaju deo patrijarhalnog obrasca koji često prelazi sve granice pristojnosti“, navela je u saopštenju.\nDarija Kisić TepavčevićGordana ČomićMiša VacićSrbijaZorana Mihajlović


Mješavina Tocopherol Micro Capsules Puder Dobavljači i proizvođači - Kupi najbolji proizvodi - NATURAL FIELD\nNaziv proizvoda: Mešani tokoferolni prah\nIzgled: Bledo žuti prah\nAntioxidant i Feed\nSuplement za hranu,\nTo je fini prašak koji se može dispergirati sa vodom, koji je lagan tan u boji sa blagim ukusom mirisa. Sadrži prirode mešane tokoferole koji se dobijaju od jestivih biljnih ulja odgovarajućim fizičkim sredstvima. mešani tokoferolni mikro kapsuli prah se pravi spray sušenje ativnog sastojka na Maltodekstrin. mešani tokoferolni prah namerava da se koristi kao antioksidant u prehrambenoj suplementi i prehrambenoj industriji.\nVitamin E se odnosi na grupu jedinjenja koja uključuju i tokoferole i tokotrienole. Od mnogih različitih oblika vitamina E, γ-tokoferol je najčešći oblik koji se nalazi u sjevernoameričkoj prehrani. Y-tokoferol se može naći u kukuruznom ulju, sojinoj ulji, margarini i obradi. Α-tokoferol, naj biološki aktivni oblik vitamina E, drugi je najčešći oblik vitamina E u ishrani. Ova varijanta može se najčešće naći u pšeničnom klikom ulja, suncokreta i uljarica. Kao antioksidant koji rastvara mast, prekida se razmnožavanje reaktivnih vrsta kiseonika koji se prostiru kroz biološke membrane ili kroz mast kada svoj sadržaj lipida prolazi kroz oksidaciju reagovanjem sa reaktivnijim lipidnim radikalima u cilju formiranja stabilnijih proizvoda. Preporuke SAD i Evropske unije treba da konzumiraju, odnosno, 15 mg / dan ili 11 mg / dan (žena) i 13 mg / dan (muški).\n1. Kao 1. Kao antioksidant, dodatak vitamina e djeluje kao peroksil radikalni čistač, onemogućavajući proizvodnju oštećujućih slobodnih radikala u tkivima, reagujući s njima da formira tokoferil radikal, koji će zatim biti smanjen pomoću donjeg vodonika ( kao što je vitamin C) i time se vraća u njegovo smanjeno stanje. Kako je rastvorljiv u masti, ugrađen je u ćelijske membrane, što ih štiti od oksidativnog oštećenja;\nHot Tags: mešani tokoferol mikro kapsule u prahu, tokoferol, mešani tokoferolni prah, dodatak vitamina e\nPar: D-alfa tokoferol ulje


RTS :: Ružić: Bez vakcinacije rizikujemo regularni način nastave\nŽivot u vreme pandemije Ružić: Bez vakcinacije rizikujemo regularni način nastave\nnedelja, 25. jul 2021, 13:58 -> 19:50\nMinistar prosvete, nauke i tehnološkog razvoja Branko Ružić izjavio je da će način nastave od 1. septembra zavisiti od preporuka Kriznog štaba i poručio da bez vakcinacije na zadovoljavajućem nivou možda neće biti mogućnosti da se sledeća školska godina organizuje regularno.\nBranko Ružić je novinarima, tokom posete dece učesnika sportskog kampa u Beogradu, kazao da je Ministarstvo spremno za sve opcije, ali da je mnogo bolje da se ova školska godina počne na regularan način i tako i završi u junu sledeće godine.\n"Bez vakcinacije, možda, rizikujemo da školska godina ne počne u skladu sa regularnim pravilima", kazao je Ružić.\nPodsetio je da su svi koji rade u prosvetnom sistemu, pokazali rezistentnost prema koronavirusu.\n"Prosvetni sistem je bilo mesto gde korona nije našla svoje utemeljenje i sa tog aspekta mi jesmo spremni, ali mislim da je mnogo bolje da se ova školska godina počne i završi na regularan način. To je važno za proces sticanja znanja", zaključio je Ružić.\nZašto je važna vakcinacija za ljude sa reumatološkim problemima\nU Narodnom frontu poštuju antikovid mere, bebe pozitivnih majki na posebnom odeljenju čekaju otpust\nMladi zbog korone žive virtuelne živote


Aksentijević: Novi protesti 25. aprila, na godišnjicu rušenja u Savamali\n► Aksentijević: Novi protesti 25. aprila, na godišnjicu rušenja u Savamali\nPredstavnik Inicijative "Ne da(vi)mo Beograd" Marko Aksentijević najavio je večeras da će ta inicijativa organizovati nove demonstracije 25. aprila, na godišnjicu rušenja objekata u beogradskoj Savamali.\n"Organizovaćemo okupljanje 25. aprila, na godišnjicu rušenja u Hercegovačkoj ulici", rekao je Aksentijević na tribini "Stav ulice" na Trgu Republike u Novom Sadu.\nU noći između 24. i 25. aprila prošle godine grupa maskiranih ljudi porušila je u Hercegovačkoj ulici u Beogradu objekte bagerima.\nPresretali su građane koji su tu prolazili oduzimala im telefone i maltretirala ih, a policija na pozive građana nije reagovala.\nAksentijević je rekao da su se u poštanskim sandučićima građana u centralnim beogradskim opštinama danas pojavili falsifikovani flajeri te inicijative, u kojima se građani pozivaju da ne izađu na predstojeće predsedničke izbore.\n"To je, naravno, jeftin falsifikat, jer je poznato da mi smatramo da su ovi izbori važni i da na njih treba izaći", kazao je Aksentijević i podsetio da je ta inicijativa podržala predsedničkog kandidata Sašu Jankovića.\nOn je rekao da bez obzira na rezultate predsedničkih izbora, građani ne treba da se "deprimiraju" jer se nakon tih izbora neće promeniti sistem vlasti u Srbiji.\n"Demontiranje ovog nakaznog sistema i uspostavljanje nekog suvislijeg i stabilnijeg društva zahteva jedan jako temeljan posao", poručio je Aksentijević.\nOn je ocenio da je nepoverenje građana prema postojećem partijskom sistemu u Srbiji dostiglo svoj istorijski maksimum.\nBloger Tibor Jona rekao je da je Srbiji potreban novi društveni aktivizam: "Šta je alternativa ovome i kako je napraviti, to je ključno pitanje".\nNovinar Igor Mihaljević je rekao da nikoga ne treba da čudi to što su, "navodno nepoznati počinioci" u Novom Sadu prekrečili mural "Jedina istina" francuskog umetnika Gijoma Remeda, jer kulturu u glavnom gradu Vojvodine "vode najgori ljudi koje je moguće zamisliti".\nOn je naveo da je pozvao firmu čiji je kran bio angažovan na krečenju murala i pitao ko im je dao nalog da to urade, a predstavnik te firme mu je rekao da je to urađeno na zahtev gradskih vlasti.\n"A onda gradonačelnik Miloš Vučević, Vučićev tranzistor, izađe i kaže da Grad nema ništa s tim", kazao je Mihaljević.\nAktivistkinja Pokreta Podrži RTV Sanja Kljajić pozvala je građane da ne kupuju tabloid Informer: "Građani treba da znaju da to nisu novine, već medijsko đubre".\nOna je navela da je Pokret Podrži RTV uputio Regulatornom telu za elektronske medije više od stotinu primedbi na način izveštavanja Radio-televizije Vojvodine (RTV) u predizbornoj kampanji, zbog pristrasnog i neobjektivnog izveštavanja, tokom kojeg je izrazito favorizovan kandidat vladajuće koalicije Aleksandar Vučić.\nne da(vi)mo beograd /\nsanja kljajić /\nMarko Aksentijević /\nU Moskvi privedeno oko 30 osoba zbog samostalnih protesta\nOko 30 osoba, među kojima novinari i gradski odbornici, privedeno je danas u Moskvi gde su održali samostalne demonstracije, saopštila je nevladina organizacija OVD-Info specijalizovana za...\nMalim i srednjim preduzećima i preduzetnicima turizma, ugostiteljstva i putničkog saobraćaja, najviše pogođenim pandemijom, biće iz Fonda za razvoj dostupni povoljni krediti za likvidnost i...\nMali: Plan je da u Srbiji 2025. godine prosečna plata bude 900 evra, a prosečna penzija 400 evra\nMinistar finansija Siniša Mali najavio je danas plan po kome će prosečna plata 2025. godine u Srbiji biti 900 evra, a prosečna penzija 400.\nMali: Počela isplata građana koji su se javili za po 100 evra\nMinistar finansija Siniša Mali izjavio je da je danas počela isplata po 100 evra građanima koji su se za ovu vrstu novčane pomoći javili telefonom ili na portal Uprave trezora i da će ih...


Sportske.net - Na Marakani "bronhi"...\nNa Marakani "bronhi"...\nNišta ne uspeva kao uspeh, u Zvezdi odahnuli, sada tvrde da Jankovićeva koža nije ni bila u pitanju...\nMnogo mirnije je na "Marakani" nakon derbija, što je i normalno, posle svega Zvezda je preživela. Kako smo rekli, pobeda nije izlaz, već stimulans, a Aleksandar Janković je dan posle derbija rekao da nije igrao za posao.\n"Ne može tako da se gleda, ne dobija se otkaz posle derbija, niti ja mogu da odem iz Zvezde, ja sam uvek u njoj", rekao je Janković.\nPonovio je da je situacija u klubu bila neizdrživa, ali i gorko konstatovao da je na -10 u Zvezdi prošle jeseni bilo stabilnije.\n"Jeste tada otišao Adžić, ali ništa se nije promenilo. Sada je mnogo činjeno da se klub destabilizuje", dodao je Janković za "Sportski žurnal".\nU dobro starom stilu srpskog fudbala nije želeo da kaže ko je činio sve da destabilizuje ekipu.\nI u klubu su promenili priču, za "Sport" je Zoran Stojadinović rekao da su njegove reči da će Janković otići ako ne dobije derbi izvučene iz konteksta.\n"Nisam to rekao, nije bio pod znakom pitanja, nije ni sada. Dogovorili smo se da ne menjamo ništa do kraja jeseni, posle kad se umesto radne grupe konstituiše stalno rukovodstvo, ti novi ljudi treba da biraju saradnike i da odlučuju o treneru", poručio je za "Sport" Stojadinović.\nIgrači su bili u euforiji, ali su svesno da je Partizan i dalje na solidnom odstojanju.\n"Prednost nije mala, ali je nadoknadiva", kaže kapiten Milijaš. Tim se već okreće duelu u kupu protiv OFK Beograda, ali i završnici jeseni, već za vikend Zvezda će biti na iskušenjima u Užicu, a zatim zatvara prvi deo šampionata protiv Vojvodine.


Žandarm oslobođen optužbi za smrt demonstranta 2008. u Beogradu\nDemonstracije zbog hapšenja Radovana Karadžića, 29.07. 2008. u Beogradu\nViši sud u Beogradu oslobodio je žandarma Nikicu Ristića optužbe da je naneo teške telesne povrede Ranku Paniću usled kojih je Panić preminuo.\nPanić je povređen tokom protesta koji je nakon hapšenja i izručenja Haškom tribunalu nekadašnjeg predsednika Republike Srpske Radovana Karadžića u julu 2008. godine u Beogradu organizovala tada jedinstvena Srpska radikalna stranka, predvođenja nekadašnjim liderima Tomislavom Nikolićem i Aleksandrom Vučićem (danas predsednik Srbije).\nLekari su utvrdili da je Panić zadobio teške povrede prilikom udarca u stomak, zbog čega mu je puklo debelo crevo.\nRistić je bio angažovan na mitingu kao pripadnik niškog odreda žandarmerije.\nTužilaštvo je predložilo da ga sud proglasi krivim i odredi visinu kazne u skladu sa zakonom, dok je odbrana tvrdila da je optužnica neosnovana.\nU noći kada je Karadžić prebacivan iz Beograda u Hag, njegove pristalice žestoko su se sukobile sa policijom. Tokom protesta je došlo do nasilja u kome je povređeno 46 osoba, među njima najviše policajaca, a povrede su zadobili i novinari.\nTajni život Karadžića u romanu\nČetrdesetjednogodišnji Ranko Panić iz Mladenovca kod Beograda, izbeglica iz Hrvatske i pristalica Srpske radikalne stranke, teško je povređen tokom protesta 29. jula, a preminuo je od posledica povreda umro 15. avgusta 2008.\nPredsednik Aleksandar Vučić tvrdio je ranije da je Panića ubio „bivši režim“, na čelu sa tadašnjim predsednikom Srbije Borisom Tadićem. Tvrdio je da je samo ubistvo bilo sakrivano.\nPo preuzimanju vlasti, u leto 2012. godine Vučić je obećao da će državni organi preduzeti sve da se pronađu odgovorni.\nOptužnica protiv osumnjičenog Nikice Ristića, koji se teretio za nanošenje teških telesnih povreda, potvrđena je krajem 2015. godine.


Uzbekistan zatvorio granicu s Avganistanom\nTanjug 30. avgusta 2021. 19:23\nTAŠKENT – Ministarstvo spoljnih poslova Uzbekistana saopštilo je danas da je ta zemlja zatvorila granicu sa Avganistanom, te da trenutno nema saobraćaja na graničnom prelazu Termez.\n„Iz bezbednosnih razloga uzbekistansko-avganistanska granica je sada u potpunosti zatvorena, a na graničnom prelazu Termez nema saobraćaja, ali ni planova za ponovno otvaranje granice“, navodi se u saopštenju Ministarstva spoljnih poslova Uzbekistana, prenosi ruska agencija Tas s.\nMinistarstvo spoljnih poslova podsetilo je da je u proteklih dvanaest dana Uzbekistan pomogao mnogim zemljama u akcijama evakuacije njihovih državljana iz Avganistana.\nU saopštenju Ministarstva navodi se da Uzbekistan neće prihvatiti avganistanske izbeglice, te da će nastaviti sa održavanjem tradicionalno prijateljskih i susedskih odnosa sa Avganistanom.\n„Mi još jednom naglašavamo da je uzbekistanska strana čvrsto opredeljena za održavanje tradicionalno prijateljskih i susedskih odnosa sa Avganistanom i principa nemešanja u unutrašnju politiku susedne zemlje“, navodi se u saopštenju.


Karadžić: Zvezda zasluženo prva (VIDEO) - Fudbal, Reprezentacija, Top News\nKaradžić: Zvezda zasluženo prva (VIDEO)\nSite Default 26.05.2014., 22:45\nPredsednik Fudbalskog saveza Srbije Tomislav Karadžić čestitao je Crvenoj zvezde titulu šampiona Srbije.\n“Želim Zvezdi sve najbolje, čestitam im na tituli. Rukovodstvu Partizana, igračima i stručnom štabu poručujem da ne tuguju. Moraju da nastave da rade. Zvezda je zasluženo osvojila titulu i sa time svi treba da se pomire“, rekao je Karadžić.\nOn se takođe osvrnuo na glasine da će Dragan Stojković Piksi preuzeti klupu umesto Ljubinka Drulovića.\n“Nikakvih razgovora u Lisabonu sa Draganom Stojkovićem nije bilo. Već smo rekli da sadašnji stručni štab (sa v.d. selektora Ljubinkom Drulovićem) ima naše puno poverenje. U ovom trenutku ne razmišljamo o drugom selektoru. Dogovoreno je da se pitanje selektora sa dnevnog reda skine polovinom juna. Nadam se da će tako i biti. Vidim da sve ide kako treba, ali pošto sve zavisi od rezultata videćemo šta će naši momci pokazati u prijateljskim utakmicama. Imamo pozitivno mišljenje o Stojkoviću, Siniši Mihajloviću… Ali te kombinacije su nerealne“, rekao je Karadžić.\nKaradžić je preneo i utiske sa nedavne posete Lisabonu, kontaktima sa najužim rukovodstvom UEFA.\n“Zna se da je glavni zadatak našeg boravka u Lisabonu ovog puta bio usmeren na kontakt sa čelnicima UEFA, na čelu sa predsednikom Mišelom Platinijem kako bismo razmatrali opcije da Evropska fudbalska asocijacija pomogne Srbiji i područjim pogođenim katastrofalnim poplavama. Obavili smo razgovore i najvažnije je da je UEFA spremna da uputi pomoć. Dogovoreno je da u Srbiju doputuje delegacija UEFA koja će obići ugrožena područja. Na licu mesta uveriće se u strahovite posledice prirodne katastrofe koja je pogodila našu zemlju. Sa istim molbama uskoro ćemo izaći i pred funkcionere FIFA, tokom boravka u Brazilu“, rekao je predsednik FSS.\nFudbalska reprezentacija SrbijeTomislav Karadžić\nPrethodna vest RG: Jelenin meč prekinut pred izjednačenje\nSledeća vest Đoković čestitao Zvezdi: Bravo momci, sve ste izdržali!\nOVAKVA TETOVAŽA DO SADA NIJE VIĐENA: Fudbaler kog je Maradona trenirao na originalan način mu odao počast (VIDEO)\nHotSport 20.01.2021., 17:18\nRG: Jelenin meč prekinut pred izjednačenje\nĐoković čestitao Zvezdi: Bravo momci, sve ste izdržali!


Panasonic prekinuo saradnju s Huaweijem – Biznis.ba\nNaslovnaKompanijePanasonic prekinuo saradnju s Huaweijem\nobjavljeno 23. maj 2019. u 08:09\nJapanska kompanija Panasonic je saopćila da je prekinula poslovnu saradnju s Huaweijem kako bi ispoštovala restrikcije koje je nametnuo SAD, a to predstavlja novi težak udarac za kinesku kompaniju koja se bavi telekomunikacijama.\nAmerika je prošle sedmice uvrstila Huawei na listu kompanija s kojom američke firme ne mogu sarađivati bez dozvole. Zabrana se odnosi na dobra koja imaju 25 ili više materijala koji potiču iz SAD-a. Restrikcije su rezultat eskalacije američkih napora da se blokira Huawei jer navodno predstavlja sigurnosni rizik.\n“Panasonic je objavio interno obavještenje da se prekidaju transakcije s Huaweijem i njegovih 68 podružnica s kojim je Amerika zabranila saradnju”, navodi se u obavještenju.\nProšle sedmice je administracija američkog predsjednika Donalda Trumpa dodala Huawei na “crnu listu” te mu tako zabranila da kupuje tehnologiju od američkih firmi bez dozvole vlade.\nTakođer, Google je uskratio Huawei za neke nadogradnje namijenjene operativnom sistemu Android, što znači da će novi smartphonei kineskog proizvođača izgubiti pristup nekim Googleovim aplikacijama.\nJapanske kompanije Softbank i KDDi su također saopćile da zasad neće prodavati nove Huaweijeve uređaje. Kompanija ARM koja proizvodi čipove je naredila zaposlenicima da prekinu poslovanje s Huaweijem.


Ministarstvo prosvjete: Poziv za predstavnike NVO\nNaslovnaKonkursiMinistarstvo prosvjete: Poziv za predstavnike NVO\non 15 septembar 2015 . Posted in Konkursi OGD\nNevladine organizacije u Radnoj grupi imaju tri predstavnika.\nPravo predlaganja kandidata za člana Radne Grupe imaju nevladine organizacije.\nPredmet: izrada Nacionalnog plana akcije za mlade kao petogodišnjeg strateškog dokumenta za sprovođenje omladinske politike.\n- u aktu o osnivanju i statutu ima utvrđene djelatnosti i ciljeve u oblastima omladinske politike, omladinskog rada, učešća mladih u donošenju odluka;\n- u prethodnoj godini je realizovala najmanje jedan projekat ili aktivnost u oblasti omladinske politike;\nNevladina organizacija je dužna da, uz prijedlog kandidata za člana Radne grupe, dostavi:\n- posjeduje iskustvo u omladinskoj politici, omladinskom radu, učešću mladih u donošenju odluka;\n- nije član organa političkih partija, glavnih odbora, izvršnih odbora, predsjedništava i sl., javni funkcioner, državni službenik, odnosno namještenik;\n- biografiju kandidata, sa podacima o iskustvu u vezi sa omladinskom politikom, omladinskim radom, učešću mladih u donošenju odluka;\nPredlaganje kandidata vrši se na propisanom obrascu, koji se može preuzeti sa web stranice\nwww.mps.gov.me, na kojoj je objavljen i ovaj poziv.\nPropisani obrazac za predlaganje kandidata sa potrebnim prilozima, dostavlja se u prostorijama\nMinistarstva, radnim danima od 9 do 17 časova na adresu:\nNovaka Miloševa 28\nsa napomenom: Predlaganje kandidata za člana Radne grupe za izradu Nacionalne strategije za mlade.\nMinistarstvo će, u roku od tri dana od isteka roka za dostavljanje prijedloga, na internet stranici www.mps.gov.me objaviti listu kandidata koji su predloženi za članove Radne grupe, sa nazivima nevladinih organizacija koje su ga predložile.\nMinistar prosvjete će u roku od pet dana od objave liste kandidata koji su predloženi za člana Radne grupe, izabrati one kandidate koje ispunjavaju sve uslove ovog konkursa, a.za koje je dostavljeno najviše prijedloga nevladinih organizacija.\nPrijedlog kandidata za člana Radne grupe bice razmatran samo ako je dostavljen na propisanom obrascu i uz svu potrebnu dokumentaciju.


Vučić čestitao Dan RV i PVO i Božić vernicima koji slave po Gregorijanskom kalendaru\nPredsednik Srbije Aleksandar Vučić čestitao je Dan ratnog vazduhoplovstva i protivvazduhoplovne odbrane (RP i PVO) 24. decembar, pripadnicima tog roda vojske i najavio nastavak investicija u vojnu opremu. On je povodom Božića koji se po Gregorijanskom kalendaru slavi sutra, uputio čestitku nadbiskupu beogradskom i mitropolitu Stanislavu Hočevaru.\nPovodom Dana RV i PVO Vučić je ukazao da se pre više od jednog veka Srbija našla medju prvih pet zemalja sveta koje su upotrebile vazduhoplove u borbenim dejstvima, prenela je pres sužba predsednika Srbije.\n„Tokom vremena, ponosno ste negovali i pronosili tradiciju vaših predaka sačuvavši disciplinu, odgovornost, stabilnost koje i danas neupitno krase vaše pripadnike, zbog čega jedinice vašeg vida i spadaju u najreprezentativnije i najsnažnije uporište Vojske Srbije“, naveo je on.\nOcenio je i da su se isplatila dosadašnja ulaganja u vojno vazduhoplovstvo i naglasio značaj tog roda vojske za sigurnost gradjana Srbije.\n„Na nedavno održanom prikazu sposobnosti dela vaših jedinica, imali smo prilike da vidimo koliko se isplatilo dosadašnje ulaganje države u modernizaciju Vojske Srbije i uveravam vas da ćemo nastaviti sa jednakim investicijama, kako bi naša avijacija bila još bolja i snažnija“, rekao je on.\nOn je poželeo pripadnicima RV i PVO praznik da i dalje postižu zavidne rezultate i doprinosite razvoju operativnih sposobnosti Vojske Srbije, ali i sigurnosti svih gradjana.\nPredsednik Srbije Aleksandar Vučić uputio je danas Božićnu čestitku nadbiskupu beogradskom i mitropolitu Stanislavu Hočevaru i svim vernicima koji Božić slave po gregorijanskom kalendaru.\nIstakao je da će u Srbiji i njenim državnim organima „uvek imati pouzdanog i odanog partnera“.\nAleksandar Vučić, Božić, Gregorijanski kalendar, Nadbiskup Stanislav Hočevar, RV PVO, Stanislav Hočevar, Vojska Srbije


Princ Vilijam pozdravio istragu o Dajaninom intervjuu - CdM\nShowbiz o okolnostima u vezi sa intervjuom\nBritanski princ Vilijam pozdravio je nezavisnu istragu o okolnostima u vezi sa intervjuom koji je 1995. godine za BBC dala njegova majka, princeza Dajana, prenosi AP.\nVilijam je u saopštenju naveo da je istraga korak u pravom smjeru i da bi trebalo da pomogne u otkrivanju pozadine postupaka koji su doveli do intervjua i posljedičnih odluka koje je BBC donio u to vrijeme.\nUpravni odbor BBC-ija je juče saopštio da je imenovao Džona Dajsona, sudiju Vrhovnog suda u penziji, da vodi nezavisnu istragu o okolnostima u vezi s kontroverznim televizijskim intervjuom s princezom Dajanom iz 1995. godine.\nBBC se izvinio zbog lažnih bankovnih izvoda o tome da su dva viša saradnika bila plaćena za otkrivanje informacija o Dajani, ali je napomenuo da ovi dokumenti nisu uticali na njenu odluku da pristane na intervju.\nKompanija je saopštila da se Martin Bašir, koji trenutno radi kao urednik za vjerske teme, nalazi na bolovanju nakon operacije na srcu i komplikacija nastalih poslije zaraze koronavirusom početkom godine.\nTagsintervju istraga Princ Vilijam princeza Dajana


Istraživači otvorili vrata biološkim računarima - Gloria Ferrari doo, Beograd - asistivne tehnologije za mogućnost izražavanja\nVi ste ovde: Gloria Ferrari doo / Novosti i podrška / Tehnologija / Istraživači otvorili vrata biološkim računarima\nGenetski modifikovane ćelije mogu komunicirati jedne s drugima kao da su elektronski sklopovi. Koristeći ćelije kvasca, grupa istraživača na Univerzitetu u Gothenburg u Švedskoj, načinili su revolucionarni korak prema mogućnosti da grade složene sisteme u bliskoj budućnosti gde nam ćelije vlastitog tela mogu pomoći da ozdravimo. O rezultatima istraživanja je napisan rad koji je nedavno objavljen u naučnom časopisu Nature.\n"Iako modifikovana ćelija ne može raditi isti posao kao pravo računar, naše istraživanje utire put za izgradnju složene konstrukcije od ovih ćelija" kaže jedan od istraživača Kentaro Furukava iz Odjeljenja za ćelijsku i molekularnu biologiju sa Univerziteta u Geteborgu. "U budućnosti očekujemo da će biti moguće koristiti slične komunikacijske sisteme od ćelije prema ćeliji u ljudskom telu za otkrivanje promena u zdravstvenom stanju, kako bi pomogli borbi protiv bolesti u ranoj fazi, odnosno da deluju kao biosenzori za otkrivanje zagađujućih materija u vezi s našim mogućnostima da razgradi otrovne materije u životnoj sredini. "\nSintetička biologija je relativno novo područje istraživanja. Jedna primena je izgradnja bioloških sistema koji se ne nalaze u prirodi. Na primer, istraživači su uspešno izgradili niz različitih veštačkih veza unutar genetski modifikovanih ćelija, kao što su prekidači, oscilatori i senzori. Neke od tih veštačkih mreža mogu se koristiti za industrijske ili medicinske primene. Uprkos ogromnom potencijalu za te veštačke veze, bilo je i mnogo tehničkih ograničenja, uglavnom zato što su veštački sistemi u pojedinačnim ćelijama retko funkcionisali kako se očekivalo, što ima veliki uticaj na rezultate.\nKoristeći ćelije kvasca, istraživački tim sa Univerziteta u Gothenborgu sada je proizveo sintetičke krugove na osnovu genski regulisane komunikacije između ćelija. Ćelije kvasca su genetski modifikovane tako da osete svoju okolinu na osnovu zadatih kriterijuma, a potom šalju signale drugim ćelijama kvasca pomoću molekula. Razne ćelije se na taj način mogu kombinovati kao Lego kockice za proizvodnju složenijih sklopova. Koristeći izgradnju ćelija kvasca sa različitim genetskim promenama, moguće je provesti složenije "elektronske" funkcije, nego što bi bio slučaj sa samo jednom vrstom ćelija.\nNa čelu istraživačkog tima sa Univerziteta u Geteborgu je profesor Stefan Hohmann, a tu su i Kentaro Furukava i Jimmi Kjellen. Istraživanje je bilo rezultat partnerstva s dva španska istraživačka tima na Universitat Pompeu Fabra u Barseloni. Rad je deo naučnog projekta Evropske unije CELLCOMPUT.\nIzvor: University of Gothenburg, znanost.com


Dešavanja - Page 40\nSrećna slava svima koji slave Svetog Jovana Krstitelja\nObjavljeno 20. januara 2014. 20. januara 2014.\nObjavljeno 18. januara 2014. 19. januara 2014.\nDanas se u Krnjači održava jedinstvena aukcija filmske scenografije i rekvizite koja se koristila u nekim od domaćih i inostranih filmova u velikom galerijskom prostoru u Ulici Save Kovačevića druga 4 u organizaciji 9departments.\nObjavljeno 4. januara 2014. 4. januara 2014.\nNa platou Crkve Svetog Luke u Krnjači, Opština Palilula organizovaće sedmog januara svečanu priredbu „Božićne čarolije“. Priredba će biti organizovana od 10-13h i biće u duhu najradosnijeg hrišćanskog praznika.\nObjavljeno 29. decembra 2013. 29. decembra 2013.\nGrad Beograd i Sekretarijat za sport i omladinu, organizovali su besplatne programe za decu tokom zimskog rasupusta, od 28. decembra do 19. januara 2014. godine. Svi zaniteresovni učenici mogu da se prijave organizatorima na brojeve telefona, istaknuti na sajtu Grada Beograda.\nGradska opština Palilula organizuje treći put za redom u Borči manifestaciju „Ulica otvorenog srca“ ali ove godine je posebna, odiše humanitarnim karakterom jer će sva prikupljena sredstva biti posvećena osmogodišnjem Milošu Laliću.\nObjavljeno 26. decembra 2013. 10. januara 2014.\nOsnovna škola „Rade Drainac“ u Borči ugostila je ministara prosvete, nauke i tehnološkog razvoja, prof.dr Tomislava Jovanovića. Ministar je prisustvovao svečanoj donaciji knjiga ambasade Japana i Humanitarne organizacije „Japanskog društva“.\n„Ulica otvorenog srca“ u Borči prvog januara 2014. godine\nObjavljeno 20. decembra 2013. 20. decembra 2013.\nOpština Palilula organizovaće prvog januara manifestaciju „ Ulica otvorenog srca “ u Borči od 09-16 časova, u Ulici Bratstva i jedinstva. Mađioničari, klovnovi, žongleri i naravno Deda Mraz zabavljaće naše mališane ali i sve prisutne koji će pozitivnom energijom, osmehom učiniti ovaj događaj najlepšim u gradu.\nPrethodno 1 … 38 39 40 41 42 43 Sledeće


Osnovana Dunavska medijska mreža\nUsvajanjem Deklaracije o osnivanju Dunavske medijske mreže, u Novom Sadu je završena Osnivačka konferencija ove mreže u čijem radu su učestvovali predstavnici medija 14 država Podunavskog regiona, kao i predstavnici medija BiH, Slovenije i Crne Gore.\nDeklaracijom je predviđeno da domaćin Dunavske medijske mreže bude Radio-televizije Vojvodine (RTV), a dogovoreno je da naredna Konferencija bude održana na proljeće, 2011. godine, kad bi trebalo da bude pripremljen okvir za programsku i tehničku saradnju medija u Podunavskom regionu.\nDunavska medijska mreža, čiji će tehničko-tehnološki centar biti u Novom Sadu, vršiće prijem, kategorizaciju i razvrstavanje medijskih sadržaja iz regiona, te BiH, Slovenije i Crne Gore. Mreža će istovremeno služiti za razmjenu privrednih informacija, naučnih, kulturnih i drugih informacija interesantnih za region.\nOsnivačkoj konferenciji, održanoj u Kongresnom centru "Master" Novosadskog sajma, prisustvovalo je više od 340 učesnika iz 14 zemalja Podunavskog regiona, kao i predstavnici medija iz BiH, Slovenije i Crne Gore.


DAM Effzett Pro Amber\nNaočare sa braon staklima koja smanjuju odbljesak omogućavajući ribolovcu da vidi ribu ispod vodene površine. Dizajnirane su od strane ribolovaca za ribolovce, a idealne su za nošenje po oblačnom vrem..\n2.170 RSD Bez PDV-a: 1.808 RSD\nDAM Effzett Pro Blue Revo naočare\nNaočare sa plavim staklima koja smanjuju odbljesak omogućavajući ribolovcu da vidi ribu ispod vodene površine. Dizajnirane su od strane ribolovaca za ribolovce, a idealne su za nošenje po sunčano..\nGamakatsu Alu Gray / Ice Blue Mirror\nPolarizovane naočare sa ramom napravljenim od ultra-lakog aluminijuma i reflektujućim staklima plave boje. Stakla pružaju 100% UVA / UVB zaštitu, a opremljene su sa podesivim podloškama za nos, naprav..\n4.960 RSD Bez PDV-a: 4.133 RSD\nGamakatsu Alu Gray / Red Mirror\nPolarizovane naočare sa ramom napravljenim od ultra-lakog aluminijuma i reflektujućim staklima crveno - žute boje. Stakla pružaju 100% UVA / UVB zaštitu, a opremljene su sa podesivim podloškama z..\nGamakatsu Alu Light Gray / White Mirror\nPolarizovane naočare sa ramom napravljenim od ultra-lakog aluminijuma i staklima svetlo sive boje. Stakla pružaju 100% UVA / UVB zaštitu, a opremljene su sa podesivim podloškama za nos, napravlje..\nGamakatsu Amber Mirror\nPolarizovane naočare sa ramom napravljenim od ultra-lakog aluminijuma i staklima žute boje. Stakla pružaju 100% UVA / UVB zaštitu, a opremljene su sa podesivim podloškama za nos, napravljenim od gume,..\nPrikazano od 9 do 16 od ukupno 46 (6 stranice)


Gradonačelnik Beograda darivao prvorođene bebe\n► Gradonačelnik Beograda darivao prvorođene bebe\nGradonačelnik Beograda Zoran Radojičić obišao je danas prvorođene bebe u 2019. godini u ginekološko-akušerskim klinikama "Višegradska" i "Narodni front" i njihovim majkama uručio novčane vaučere.\n"S obzirom na to da su dve devojčice rođene istovremeno u dve klinike, dobile su po 150.000 dinara, dečak 300.000 dinara, a novac za ovu namenu obezbedio je sponzor firma 'Sequester Employment'. Grad Beograd će, kao što je i prethodnih godina, brinuti o novim bebama", rekao je Radojičić, a objavljeno na sajtu Grada Beograd.\nRadojičić je rekao da je Beogradu lepo počela Nova godina jer je u ova dva porodilišta rođeno ukupno 14 beba.\nPodsetio je da u Beogradu svaka majka za prvorođeno dete dobija 10.000 dinara, da socijalno ugrožene porodice dobijaju po 25.000 dinara, da se za treće dete dobija 30.000, kao i da je od ove godine opredeljeno 50.000 dinara za rođenje blizanaca.\nU porodilištu u Višegradskoj prvorođene bebe su Iskra i Stefan, a u Narodnom frontu Nikolina.\nprva beba /\nRadojičić: Bruto vrednost radova na Trgu republike je oko 922 miliona dinara\nBruto vrednost radova na Trgu republike iznosi oko 922 miliona dinara a po njihovom završetku, Beograd će imati moderan i uređen centralni trg koji će krasiti i više od 50 stabala, izjavio je...\nJedan od strateških ciljeva Ministarstva prosvete je dalji razvoj nauke, posebno njena veza sa privredom, kao i osnivanje novih naučnih instituta, poručio je danas ministar prosvete, nauke i...